
Sažetak 

Svoju katoličku vjeru i kršćansku pripadnost Ivan Merz kroz cijeli svoj život 
shvaća kao životno zvanje i poziv trajno svjedočiti za Krista, kako i sam kaže: 
„Katolička vjera jeste moje životno zvanje. “ Njegova vjera u Krista izgrađena je na 
čvrstim temeljima ugrađenima u vjeru Crkve. Snažna duhovnost, euharistijski i 
liturgijski život, stabilnost i čvrstoća vjere samo su neke od odlika ovog pionira 
laičkoga pokreta u Hrvatskoj. Kao laik mogao bi stati uz bok mnogim klericima jer kroz 
sustavno proučavanje crkvenih dokumenata posebno papinskih, izgradio je pravi 
crkveni duh odanosti papi i svojim biskupima. Svoju ljubav i poštovanje koje je imao 
prema Rimskom prvosvećeniku bili su izraz njegove ljubavi i služenja Kristu i Crkvi, a 
tu je ljubav i odanost posebno širio drugima oko sebe. Mlade ljude učio je da ljube 
Crkvu, Kristova namjesnika i biskupe jer su oni odraz trajne Kristove prisutnosti i 
apostolskog nasljeđa. Nesebično se trudio braniti crkveni nauk i obrazložiti svakomu 
ono u što vjeruje i živi. Liturgija kao središte njegova života bila mu je neiscrpna snaga 
kako u duhovnom tako i u društvenom životu jer je bio čovjek koji je živio svoju vjeru 
na svakom mjestu i u svako vrijeme. To se posebno vidi u njegovom djelovanju unutar 
Orlovskoga saveza koji je odisao upravo duhom i životom Ivana Merza. Kao veliki 
zaljubljenik u francusku književnost svojom disertacijom pokazao je kako je liturgija 
odigrala važnu ulogu u razvoju umjetnosti europske civilizacije i dio je njezine tradicije 
i kulture. 


Ključne riječi 

Katolička akcija, laička duhovnost, papinstvo, liturgijska obnova 

Abstrait 

Ivan Merz pendant toute sa vie comprend son foi catholique et son appartenance 
chretienne comme son metier de vie et comrne l’appel pour un temoignage permanent 
pour le Christ. Comme ii a dit lui-meme : « La foi catholique est l’appel de ma vie ». 
Son foi au Christ est construite aux fondements fennement qui sont inclus a la foi de 
l’Eglise. La spiritualite forte, la vie eucharistique et liturgique, la stabilite et la solidite 
de la foi sont seulement quelques traits de ce pionnier du mouvement la'ic en Croatie. 
Comme un la'ic ii pourrait se tenir debout avec des nombreux clercs. Par son etude 
systematique des documents d’eglise, surtout ceux de pape, ii a construit un vrai esprit 
d’eglise et de fidelite pour le pape et ses eveques. Son amour et respect qu’il avait eu 
pour le pontife romain ont ete l’expression de son amour et desservant pour le Christ et 
l’Eglise. II a diffuse cette amour et fidelite les autres autour de soi-meme. II a enseigne 
les jeunes d’embrasser l’Eglise, le regent du Christ et les eveques parče qu’ils sont la 
reflexion de la presence permanente du Christ et du patrimoine apostolique. II a deploye 
des efforts pour defendre la le^on d’Eglise et pour expliquer a chacun ćela ce qu’il croit 
et ce qu’il vit. La liturgie comme le centre de sa vie etait pour lui une puissance 
inepuisable dans la vie spirituelle est sociale. II etait un homine qui a veću son foi n’ 
importe ou et n’importe quand. Ćela on peut voir surtout dans son activite au sein 
d’alliance Aquilin qui a exsude de l’oeuvre et de la vie d’Ivan Merz. Comme un grand 
amoureux de la litterature francaise ii a montre par son these comment la liturgie avait 
eu un role tres important dans le developpement de l’art de la civilisation europeenne. A 
cause de ćela, elle fait partie aussi de sa tradition et culture. 

Uvod 


Lik i djelo blaženog Ivana Merza i nakon više od osamdeset godina od njegove 
smrti još uvijek ostaje nedovoljno istraženo i nepotpuno prikazano. Život ovog 
blaženika neiscrpno je vrelo iz kojeg se može napajati svaka kršćanska duša, a pogotovo 
vjernici laici kojima Ivana Merz može biti pravi uzor u svim životnim prilikama. U 
čitavoj plejadi naših hrvatskih svetaca i blaženika Ivan Merz zauzima važno mjesto kao 
katolički intelektualac i napose vjernik koji je čitavim svojim srcem prionuo za 
katoličku vjeru. Njegov opus koji nam je namro i trajno ostavio u naslijeđe dokaz je 
njegova vjerničkog i kreposnog života kojeg je uvijek iskreno živio i svjedočio u 
društvu i privatnom životu. Odgovor na pitanje kako živi jedan katolički intelektualac 
upravo će nam dati Ivan Merz! 

Metodološki ću se bazirati na promišljanjima Ivana Merza objedinjenima u 
Sabranim djelima (ur. B. Nagy) kao i komentarima pojedinih autora u ostaloj literaturi. 
Ovim radom pokušat ću prikazati samo jedan djelić njegova života i rada te ukazati na 
neke bitne sastavnice njegova, iako kratkog, bogatog života. U svom radu ne ću se puno 
bazirati na čisto povijesnim infonnacijama, nego ću ući malo dublje u njegov život. 
Stoga će prvo poglavlje biti samo kratak presjek njegova života. U drugom poglavlju ću 
progovoriti o njemu kao profesoru i odgojitelju, te duhovnoj strani njegova života kao i 
doprinosu unutar Katoličke Crkve. Tema trećeg poglavlja jest papinstvo i vlast Crkve u 
očima Ivana Merza - onako kako on to vidi iz svoje osobne perspektive s posebnim 
naglaskom na vlast Crkve. Liturgija kao žarišna točka njegova života, posebno utjecaj 
liturgije na francuske pisce - gdje ću obraditi nekoliko francuskih pisaca iz njegove 
doktorske disertacije - tema je četvrtog poglavlja. 

1. Kratak pregled života Ivana Merza 

Blaženi Ivan Merz rođen je u Banja Luci 16. prosinca 1896. godine 1 od oca 
Mavra Merza i majke Terezije rođene Mersch. Otac mu je bio češkog podrijetla po 
zanimanju časnik Austrougarske vojske i vršio je službu šefa željezničke stanice u 
Banja Luci, a majka iz židovske obitelji koja je doselila u Banja Luku iz Mađarske. Svoj 
osnovno školsko obrazovanje započinje u rodnome gradu, a nastavlja u Prijedoru da bi 
se ponovno vratio i upisao Realnu gimnaziju u Banja Luci. Već od malih nogu se 
pokazao kao svestran dječak i mladić koji ima više ideale i perspektive. Bio je privržen 
čitanju velikana književne umjetnosti, darovit za sviranje instrumenata posebno 
glasovira i violine, aktivno se bavi sportom te privatno uči engleski i francuski koji mu 
je bio posebno drag jezik. Koliko je volio čitati govore i njegovi zapisi iz dnevnika: 
Čitam Sv. pismo, Shakespearea, Turgenjeva. Sve za zabavu. Užitak je velik u tom. 
Kadgod se sebi pričinim jadan. Jedino me utješe i dignu iz takvog dana religiozne 
misli. 2 


Nakon položene mature koju je položio s odličnim uspjehom na volju svojih 
roditelja odlazi 1914.godine u Vojnu akademiju u Bečko Novo Mjesto. No kako nije bio 
čovjek vojske nakon nekoliko mjeseci odustaje od toga i upisuje studij prava koji je isto 
tako prekinuo zbog poziva u vojsku jer je I. svjetski rat upravo započinjao. Aktivno 
sudjeluje u ratištima posebno na talijanskom frontu gdje ostaje cijelo vrijeme ratnoga 
razdoblja. Posebno ovaj period njegova boravka po ratištima ostavlja duboki trag na 
njegov život i njegovo shvaćanje kršćanske vjere. Unatoč života na fronti koji je bio pun 
pregaranja, boli, krvi, smrti i svake ratne strahote Ivan je uzdizao svoju dušu sve više k 
Bogu. Usred ratnih pregaranja posvećuje vrijeme molitvi, posti, svladava tijelo, jača 
volju i kad god je moguće ide na sv. pričest za kojom iskreno čezne. 3 Usprkos teškog 
života u ratu ipak uspijeva naći vremena za korespondenciju posebno sa svojim 
roditeljima, nekadašnjim profesorom Ljubomirom Markovićem 4 te ostalim prijateljima. 
Iznimno su važna ova ratna pisma jer upravo kroz prizmu njihova sadržaja dobivamo 
jasnu sliku kakve je vidike i obzore imao Ivan Merz. Ako malo bolje zavirimo u ova 


1 D. KNIEWALD, Sluga Božji Dr Ivan Merz, „Litoštampa 1,1 Osijek, Zagreb, 1988.g., str. 19. 

2 D. KNIEWALD, Sluga Božji Dr Ivan Merz, str. 27. 

3 Ivan Merz. Sabrana djela. Dnevnik, ur. B. Nagy, Svezak IV., Postulatura za kanonizaciju bi. Ivana 
Merza, Filozofski fakultet Družbe Isusove, Glas Koncila, Zagreb, 2014.g., str. 194. 

4 Profesor književnosti koji će mnogo utjecati na kasniji život i rad Ivana Merza! 

pisama onda ćemo vidjeti koliko je široko znanje imao ovaj čovjek daje unatoč ratnim 
stradanjima uspio ostati čvrst u vjeri i ne samo to nego se i kulturno uzdizao jer je čitao 
i promišljao o najvećim djelima književnosti. Kroz čitavo ratno razdoblje pratio je 
kulturna, politička i vjerska događanja o kojima je posebno promišljao i zapisivao ih u 
svoj dnevnik. Nakon rata 1919. godine dolazi u Beč te na tamošnjem sveučilištu 
započinje studij književnosti. Godinu dana kasnije dobiva stipendiju iz Francuske, 
odlazi u Pariz i nastavlja isti studij na Sorboni i Institut Catholique. 5 Nakon završetka 
studija vraća se u Zagreb te postaje profesor francuskoga jezika na Nadbiskupijskoj 
klasičnoj gimnaziji te 1923. godine doktorira na Zagrebačkom sveučilištu. Koliko je 
volio francuski i francuski jezik govori nam i njegov doktorski rad koji je napisao na 
francuskom jeziku čiji naslov glasi: Utjecaj liturgije na francuske književnike od 
Chateaubrianda do danas. 6 

Kao iznimno daroviti i sposoban profesor privatno studira kršćansku filozofiju i 
teologiju te sve važnije crkvene i papinske dokumente zadnjih desetljeća. Njegova 
posebna privrženost papinskim dokumentima i enciklikama vidjet će se i u njegovim 
kasnijim promišljanjima i zapisima. Kroz cijeli svoj život razvija veliku apostolsku 
djelatnost u katoličkim organizacijama posebno u odgoju i obrazovanju mladeži. Trudi 
se unijeti u njih duh Evanđelja i snagu Kristova svjedočenja vjere i ljubavi. Ivan Merz je 
bio jedan od osnivača Hrvatskoga orlovskoga saveza gdje vrši službu tajnika, a kasnije i 
potpredsjednika sve do smrti. U Hrvatskoj se posebno zalagao za obnovu na području 
liturgije i euharistijskoga života kojeg je i sam živio u svojem životu. Ono što ga je 
posebno odlikovalo jeste ljubav prema Kristu, Crkvi, rimskom prvosvećeniku i 
domovini. Čovjek iznimne darovitosti i svestranoga duha koji se nije libio svjedočiti za 
Krista i Crkvu. Koliko je bio velik i poštovan govori i tekst obavijesti o njegov smrti: 


5 J. ANTOLOVIĆ, Duhovni velikani. Sveci Katoličke crkve. I. dio: siječanj - lipanj, Filozofsko - teološki 
institut Družbe Isusove u Zagrebu, „August Senoa“ d. d. za izdavačko - grafičku djelatnost Zagreb, 
Dalmatinska 5, Zagreb, 1998.g., str. 443. 

6 Ivan Merz. Sabrana djela. Utjecaj liturgije na francuske pisce, Zlatna knjiga, Ti i ona, Junački život sv. 
Ivana od Arke, Razni članci, ur. B. Nagy, Svezak III., Postulatura za kanonizaciju bi. Ivana Merza, 
Filozofski fakultet Družbe Isusove, Glas Koncila, Zagreb, 2012.g., str. 11. 

Okrijepljen otajstvima vjere i posebnim blagoslovom pape Pija XI. preminuo je 
u Isusu Kristu u četvrtak 10. svibnja 1928. uli sati prije podne u Zagrebu u 32. 
godini života, u punini apostolske djelatnosti, spajajući rad i molitvu, prinoseći 
žrtve svoje teške bolesti na oltar Hrvatskog orlovstva, katoličke organizacije 
koju je osnovao, dr. Ivan Merz . 7 

2. Povijesne remeniscencije 

2.1. Čovjek vjere, profesor i odgojitelj 

Cjelokupan život i rad Ivana Merza stavljen je u službu naviještanja i služenja 
Kristu i Crkvi. Današnjim govorom mogli bi smo reći daje to evangelizacija za koju se 
on toliko trudio da zaživi u srcima mladih ljudi. Evangelizacija koja će imati za cilj 
dovesti duše Kristu. Prvo što trebamo naznačiti kada govorimo o vjeri ovoga čovjeka 
jeste njegovo životno načelo, a to je daje vjera njegovo životno opredjeljenja. Vjera je 
ta koja prožima njegov život i koja mu daje smisao i ispunjenje. Ovako on piše svojoj 
majci iz Pariza: 

Katolička je vjera moje životno zvanje i to mora biti svakom pojedinom čovjeku 
bez iznimke. Budući da je ovaj život samo kratka priprava za vječnost, to je 
naravno da sav naš rad ide za tim. Jedan se ženi da dobavi nove stanovnike 
neba, drugi je osim toga novinar i širi istinu, jedan je željezničar i pridonaša 
brzom širenju Kraljevstva Božjega itd 8 

Njegova vjera u Boga nije neka apstraktna vjera koja traži čudesa nego vjera u 
Isusa Krista koji se utjelovio i postao čovjekom. On je duboko uvjeren tko je za njega 
Isus Krist stoga nema potreba o tome polemizirati i stavljati to u pitanje. Vjera je ta koja 
mu nalaže da si za cilj stavi kako druge pridobiti za Krista, kako drugima navijestiti 
onoga Krista u kojeg on vjeruje. Objekt njegove vjere jeste osoba Isusa Krista kojeg 
promatra kroz nekoliko vidova koji su proizašli iz njegove osobne vjere. Krist je za 
njega prvotno prijatelj s kojim ima vrlo intiman odnos, a taj odnos je izgradio u 
nepokolebljivoj pobožnosti prema Euharistija koja je bila središte njegovog života. 


7 J. ANTOLOVIĆ, Duhovni velikani. Sveci Katoličke crkve. I. dio: siječanj - lipanj, str. 442. 

8 Ivan Merz. Sabrana djela. Dnevnik, ur. B. Nagy, Svezak IV., str. 437. 

Posljednjih godina svoga života svakodnevno je išao na svetu misu i redovito 
prima svetu pričest koja mu je davala duhovnu snagu da može trajno biti svjedok Isusa 
Krista. Jedna od odlika njegove karizme jesti i to da nije sve ljubomorno čuvao za sebe 
nego je bio pravi odgojitelj i profesor svoje mladeži, koje je isto tako poticao da se što 
češće hrane Kristom. Krist Ivanove zrele vjere za njega je također kralj. Na promatranje 
i prihvaćanje Krista kao Kralja Ivan je na poseban način bio potaknut enciklikom Pape 
Pija XI. Quas Primas kojom je ustanovio blagdan Krista Kralja. 9 Još jedna od odlika 
njegove vjere jeste da on vidi Krista u Crkvi u kojoj je On trajno prisutan među nama. 
Samo posredstvom Crkve možemo upoznati pravoga Krista i zadobiti spasenje, a ljubiti 
Krista znači i ljubiti Crkvu. Ovdje se duboko vidi koliko je Merz zapravo bio čovjek 
vjere i čovjek Crkve. Profesor Dušan Žanko 10 u svom članku „Homo catholicus dr. Ivo 
Merz“, ovako opisuje njegov život i njegovu vjeru: 

On je bio čisti i savršeni katolik; katolik s Papom i za Papu, katolik kojemu u 
duši žive sve svete knjige, svi crkveni oci, svi koncili, sve dogme, sve enciklike, 
sve ceremonije, sve zapovijedi, svi slabi, svi katekizmi, sve nepogrješivosti, svi 
biskupi, svi svećenici... Dr. Ivo bio je katolik od jednog komada, sav od jedne 
ideje, sav od jedne boje, katolik do dna, do vrha, do izgradnje. Dr. Ivo je živio u 
Crkvi, u Kristu - u duhovnoj Crkvi, u materijalnoj Crkvi, u Kristovu Tijelu, u 
Kristovu duhu, u Kristu, koji je čovjek i Bog skupa. 11 

Upravo na ovome tragu govori i pokojni kardinal Franjo Kuharić koji u Merzu 
vidi pravog i istinskog katolika s univerzalnim srcem Crkve jer samo čovjek istinske 
vjere može toliko ljubiti Krista i Crkvu. On u njemu vidi čovjeka punog Duha Svetoga 
koji po svome krsnom svećeništvu sudjeluje u poslanju i naviještanju Isusa Krista. 12 
Upravo ovakva živa i praktična vjera pomogla mu je da izraste u pravog katoličkog 
intelektualca i profesora. Još od najranijih dana sanjao je kako će postati profesor i kako 
će poučavati mladež u Bosni, a uzor mu je bio njegov profesor Ljubomir Marković. 


9 B. NAGY, Ivan Merz - čovjek vjere i odgojitelj za vjeru, u: Obnovljeni život, urednik Ivan Koprek, 
Filozofsko - teološki institut Družbe Isusove, Godište LII., Tipotisak, Zagreb, Zagreb, 1997.g., str. 284. 

10 Prof. Dušan Žanko bio je blizak prijatelj Ivana Merza u zagrebačkom periodu njegova života. Zajedno s 
njime bio je u vodstvu Orlovske organizacije. 

11 Ivan Merz. Sabrana djela. Dnevnik, ur. B. Nagy, str. 503. 

12 Usp. F. KUHARIĆ, Čist i savršen katolik s univerzalnim srcem Crkve, u: Glas Crkve o Ivanu Merzu, 
prir. BožidarNagy, Verbum, Split, 2003.g., str. 105. 

Kada je završio sveučilišni studij ta želja bila je još već, a ona se ogleda i u tome 
da je unatoč što je bio vođa pokreta hrvatske katoličke mladeži, nikada se nije odrekao 
svoje profesorske službe i službe poučavanje mlađih generacija. Tu ulogu profesora i 
odgojitelja utkao je i u Orlovski savez gdje je trajno poučavao druge što je uloga svakog 
čovjeka vjernika. Po Ivanu, udruga je imala zadatak odgojiti „četu apostola“ pozvanih 
biti svjedoci među svojim vršnjacima. Jedina svrha je svetost te je zbog toga i govorio o 
„teološkome pokretu“, „jer svoje članove želi učiniti apostolima svetosti“. 13 Kao 
odgojitelj i učitelj bio je gorljivi poticatelj i zagovornik Katoličke akcije te je 
naglašavao kako je njen osnovni cilj briga za duhovni život katolika. Duhovni život je 
temelj života svakog vjernika, a Crkva je ta koja vjernicima pruža tu mogućnost da se 
što više izgrađuju na tom polju. Budući da je sam nastojao u tome i da je cjelokupni 
njegov život bio usmjeren prema duhovnim stvarnostima to je kao profesor i odgojitelj 
nastojao prenijeti i na druge. 

Bitno je također za istaknuti vrijeme kada je Ivan Merz djelovao kao profesor i 
odgojitelj. To je bilo vrijeme poslije prvog svjetskog rata, vrijeme ulaska Hrvatske u 
novoostvarenu Kraljevinu SHS, vrijeme borbe Stjepana Radića i pristaša za republiku, 
vrijeme nasilja nad Hrvatima, vrijeme propadanja naših tradicionalnih vrijednosti. 14 To 
je vrijeme jačanja komunizma kao ideologije ne samo kod nas nego i u svijetu gdje se 
od pojedinca zahtjeva da se podredi kolektivu i da svoje ostvarenje može realizirati 
samo unutar kolektiva. Nasilje prema pojedincu bila je normalna stvar, a Crkva se tada 
našla u vrlo neugodnoj situaciji jer se našla kao prva meta od strane komunističkih 
vlasti. Na neki način pojedinac nije bio taj koji treba promišljati o svojoj vlastitoj 
egzistencija nego je tu za njega kolektiv i politički aparat koji se brine za njega. Bilo je 
to doba nihilizma 15 i volterovskog cinizma 16 , što se moglo naslutiti u klonuću i 


13 G. MATTEL Život za ideale. Životopis bi. Ivana Merza, Verbum, Split, 2006.g., str. 102. 

14 N. NEKIĆ, Ivan Merz - profesor i odgojitelj, u: Obnovljeni život, urednik Ivan Koprek, godište LII., 
Zagreb, 1997.g., str. 299. 

15 Filozofsko učenje da ništa zbiljski ne postoji ili da se ništa ne može pouzdano spoznati; češće: tvrdnja 
da nema objektivnog kriterija morala ili da nijedno društveno - političko uređenje nije bolje od drugoga 
te da nema takvih društvenih odnosno političkih ideala za koje bi se valjalo založiti i žrtvovati. (G. 
PETROVIC, Nihilizam, u: Filozofski rječnik, urednik B. Donat, Nakladni zavod Matice Hrvatske, 
Zagreb, 1984.g., str. 226.) 

16 Ovaj filozofski pravac je smatrao da ćemo ovaj svijet ostaviti isto tako glup i zao kakvog smo zatekli 
dolazeći na njega. 

nepotrebnosti vlastite djelatnosti koju su zagovarali nositelji tih ideja. 17 Upravo u ovom 
periodu povijesti jednoga malog naroda pojavio se Ivan Merz u velikoj ulozi odgojitelja 
i profesora novih generacija koje su dolazile. Čitav Ivanov život bio je neprestani 
apostolat, neprestani utjecaj na druge da služe Bogu, a to je bilo tako prirodno, tako 
nenametljivo, tako ljubazno da nije nikoga smetalo, što više, svakome je godilo njegovo 
društvo. 18 

Vrlo zanimljivo je za istaknuti daje on bio veliki uzor i učitelj ženske populacije 
mladeži o čemu nam svjedoči i prof. Marica Stanković 19 jedna od najvećih žena 
hrvatskoga naroda u netom završenom 20. stoljeću. On je to mogao biti jer je, najprije u 
sebi, na najidealniji kršćanski način riješio problem žene, jer je sam bio duboko 
kršćanski odgojen i postigao rano zrelost, proučio je psihu žene i shvatio njezinu ulogu 
u životu čovječanstva i Crkve i zato svjesno utjecao na razvoj ženskog katoličkog 
pokreta svoga vremena. 20 Ono što možemo vidjeti iz njegovog života jeste da on nije 
zazirao od stvarnosti kušnji i ljubavi koje je osjećao prema ženama, ali je znao 
pobijediti te kušnje i podignuti ih na višu stepenicu. Iznimno je vrijedno njegovo 
shvaćanje i promišljanje koje je donio o ulozi žene i njezinog položaja prvotno u 
društvu, a onda i u Crkvi. Upravo nam je prof. Stanković svjedokinja toga jer je 
spoznala koliku snagu i intelektualnu razinu ima blaženi Ivan Merz. Interesantno je za 
primijetiti kako je Ivan Merz odgojno utjecao na osobe ili žene koje su samo nekoliko 
godina mlađe od njega što je pokazatelj njegove velike duhovno i intelektualne 
izgradnje na svim razinama. Za njega je žena, čista i kreposna žena nešto veliko i 
uzvišeno. Ona mu je kopija njegove ljubljene Majke, još više, ona mu je sestra Djevice 
iz Lurda, koju će cijelog života ljubiti žarom sredovječnih mistika. 21 Svoje odgojno 
usmjerenje pokazao je i u tome da je vjernike laike poticao i usmjeravao na političko 
angažiranje. Svaki vjernik laik dio je društva u kojem se nalazi stoga ne može biti izuzet 
iz ovoga područja društvenoga angažman, dapače trebao bi i u tim krugovima svjedočiti 

17 N. NEKIĆ, Ivan Merz - profesor i odgojitelj, str. 299. 

18 D. KNIEWALD, Sluga Božji Dr Ivan Merz, str. 273. 

19 Vidi: Marica Stanković 1900. - 1957. Zbornik radova s proslave 100. obljetnice rođenja 1900. - 2000., 
prir. Ljiljana Matković - Vlašić, Glas Koncila, Zagreb, 2001. 

20 M. COVIC, Uzor i učitelj ženske mladeži, u: Pojava i značenje DRa Ivana Merza u Crkvi u Hrvatskoj, 
Simpozij prigodom 50. obljetnice smrti DRa Ivana Merza 1928. - 1978., Zbornik radova, Grafički zavod 
Hrvatske - Zagreb, Zagreb, 1979.g., str. 78 - 79. 

21 M. STANKOVIĆ, Vitez ženske časti, Za vjeru i dom, br. 9/1937, str. 139. - 140. 

vjeru. Cilj bavljenja politikom nije osobna materijalna korist nego svjedočenje i 
rekristijanizacija država što je posebno bilo važno u vremenu u kojem je djelovao Ivan 
Merz. 22 Ivan Merz vrlo vješto na tragu enciklika koje pape izdaju u tome vremenu 
prenosi nauk Crkve koji se posebno odnosio na političko djelovanje kako klerika tako i 
vjernika laika. On s time želi pokazati kako svi zajedno trebamo graditi društvo u kojem 
se nalazimo te ne vidi razloga zašto i Crkva te posebno biskupi u posebnim slučajevima 
ne bi mogli dati smjernice za političko djelovanje u okviru svojih mogućnosti. Katolik 
koji se bavi politikom mora steći prije toga temeljitu vjersku, duhovnu, ekonomsku i 
socijalnu izobrazbu, a svećenik mora biti iznad stranačke politike te je njegova dužnost 
da širi ispravna politička načela i da vrši svoje političke dužnosti. 23 

Govoreći o Merzu kao odgojitelju ne smijemo ispustiti i ne pokazati kako je 
njegova prvotna zadaća bila odgojiti ljude u vjeri i za vjeru. Upravo iz svoje osobno 
življene vjere mogao je postati i odgojitelj drugih u vjeri. Njegova vjera koja je bila 
razumna vodila je čitav njegov život i osvjetljavala put osjećajima s kojima se i on 
suočavao. 24 U njegovom odgojno - vjerskom angažmanu mladih ljudi trebamo uočiti 
ciljeve, sadržaje i metode s kojima se koristio. Ono što pripada u ciljeve vjerskog 
odgoja prvotno su nadnaravne i eshatološke vrijednosti, crkveno usmjerenje odgojnog i 
apostolskog rada, ljudska i kršćanska zrelost te vrlo važan apostolski angažman 
vjernika. 25 Već iz prijašnjih promišljanja o njegovom odgojnom radu možemo uočiti 
koji su sadržaji u njegovom odgojnom radu. Na prvom mjestu tu je teološko - 
eklezijalni sadržaj u kojem vidimo nekoliko temeljnih stupova oko kojih on gradi i svoj 
cjelokupni život: euharistija, Crkva, liturgija, lik Djevice Marije te vrlo važno upravo u 
tom odgojnom smislu jesu crkveni dokumenti, posebice enciklike pojedinih papa. Drugi 
neiscrpni sadržaj jeste s područja kršćanskoga morala gdje pokušava mlade generacije 
odgojiti i sačuvati u duhu kršćanskoga morala i tradicionalnih ćudorednih kreposti. Ono 
što možemo vidjeti u njegovoj metodologiji rada jeste da se on koristi svim sredstvima 

22 Usp. Ivan Merz. Sabrana djela. Načela političkog djelovanja katolika. Ljudsko tijelo i tjelesni odgoj. 
Lessing i Francuzi, ur. B. Nagy, Svezak V., Postulatura za kanonizaciju bi. Ivana Merza, Filozofski 
fakultet Dražbe Isusove, Glas Koncila, Zagreb, 2014.g., str. 65. 

23 Ivan Merz. Sabrana djela. Načela političkog djelovanja katolika. Ljudsko tijelo i tjelesni odgoj. Lessing 
i Francuzi, ur. B. Nagy, str. 71. - 73. 

24 Usp. D. KNIEWALD, Sluga Božji Dr Ivan Merz, str. 281. 

25 Usp. B. NAGY, Ivan Merz - čovjek vjere i odgojitelj za vjeru, str. 295. 

kojima se Crkva koristi da bi ostvarila svoje misijsko poslanje. On nikada ne izlazi iz tih 
okvira pa i onda kada donosi svoja promišljanja i ideje, ostaje vjeran crkvenom učenju i 
crkvenim metodama rada. 


2. 2. Duhovnost Ivana Merza 

Neiscrpno vrelo iz kojega saznajemo kakav je bio duhovni život blaženog Ivana 
Merza jeste njegov osobni Dnevnik kojega je vodio još od svojih gimnazijskih dana. 
Koliko je bio snažna osoba upravo nam on sam pokazuje pišući svoj testament koji je 
napisao prije svoje smrti. Ako ga malo bolje čitamo možemo vidjeti da je to zapravo 
nadgrobni natpis koji jako lijepo ocrtava dimenziju njegove duhovnosti i njezino 
usmjerenje. Upravo iz tog razloga donosimo u cijelosti prikaz testamenta koji je pisan 
na latinskom jeziku: 


TESTAMENTUM 
Decessit in Pače fidei Catholicae. 

Mihi vivere Christus fuit et mori lucrum. 
Expecto misericordiam Domini et inseparabilem 
plenissimam aeternam possessionem Srni Cordis Jesu. 
I. M. dulcis in refrigerio et in pače. 

Anima mea attinget finem suum cjuare creata erat. 
EN THEO KYR10 


Hrvatski prijevod testamenta glasi ovako: 

OPORUKA 


Umro u miru katoličke vjere. 

Život mi je bio Krist, a smrt dobitak. 
Očekujem milosrđe Gospodinovo i nepodijeljeno, 

potpuno vječno posjedovanje Presv. Srca Isusova. 


I. M. blažen u osvježenju i miru. 

Moja će duša postići cilj za koji je stvorena. 

U Gospodinu Bogu 26 

Iz ovog prikaza njegove, možemo reći i duhovne oporuke vidimo koliko je bio 
prožet vjerom i pouzdanjem u Božje milosrđe i ljubav. Upravo to pouzdanje i ta vjera 
tjerala ga je da teži za evanđeoskim savršenstvom što je prvotna odlika njegove 
duhovnosti. Kroz cijeli svoj, iako kratki život, težio je rasti i rasti u nastojanju da 
postigne veći stupanj savršenstva i to nikada nije prestalo u njegovom životu. Svoj 
duhovni život nastojao je usmjeriti upravo u tom smjeru, rasti u krepostima posebice u 
onim teološkim krepostima. Veliku je pažnju u svom duhovnom životu posvećivao 
problemima seksualne naravi. Pokušao je ukrotiti svoje nagone na način da u svojoj 
seksualnosti otkrije ono što je sveto i veliko, a vrlo stručno proučavajući ženu došao je 
do spoznaje da svoj život treba čuvati u čistoći kako duha tako i tijela. Sav je taj njegov 
studijski interes za ženu svršio divnim duhovnim rezultatom: Ivan se napokon svom 
svojom dušom zaljubio u evanđeosku čistoću, koju je Isus toliko uzdigao i preporučio, 
te je najprije položio privremeni zavjet čistoće - „do ženidbe“ - a konačno je u tom 
pogledu učinio još značajniji i odlučniji korak - prihvativši ono najsavršenije - „poradi 
kraljevstva nebeskog“ 27 je cijelim svojim bićem prigrlio Bogu posvećeni celibat i 
položio doživotni zavjet potpune uzdržljivosti i čistoće. 28 Možemo ga okarakterizirati 
kao čovjeka molitve i kontemplacije što pokazuju njegova nastojanja da cijelim svojim 
bićem bude uronjen u Gospodina. On je čovjek koji se redovito svaki dan pričešćivao, 
obavljao duhovne vježbe, u dubokoj pobožnosti klanjao se Gospodinu pred 
svetohraništem i s iznimnim poštovanjem obavljao pobožnost Križnoga puta. Ivan Merz 
je duhovna osoba koja nije zazirala od tjelesne pokore i mrtvljenja tijela, a sve da bi 
svladao svoje požude i nepotrebne misli koje su ga udaljavale od Gospodina. Kada 
govori o sredstvima pomoću kojih se čovjek može izgraditi, onda kaže da je to dnevna 

26 Ivan Merz. Sabrana djela. Dnevnik , ur. B. Nagy, str. 496. 

27 Usp. Mt 19. 12 

28 D. DAMJANOVIĆ, Temeljni vidovi duhovnosti Sluge Božjega Ivana Merza, u: Pojava i značenje DRa 
Ivana Merza u Crkvi u Hrvatskoj, Simpozij prigodom 50. obljetnice smrti DRa Ivana Merza 1928. - 
1978., Zbornik radova, Grafički zavod Hrvatske - Zagreb, Zagreb, 1979.g., str. 10. 

jutarnja meditacija, redoviti odlazak na Svetu Misu i primanje sakramenata, dnevno 
ispitivanje savjesti i dnevno čitanje duhovnog štiva. 29 Ako bi smo mogli sažeti u 
nekoliko crtica osnovna obilježja njegove duhovnosti koja proizlaze iz ovih prethodnih 
promišljanja, onda možemo zaključiti da je njegova duhovnost prvotno evanđeoski i 
apostolski usmjerena. Cijeli svoj život gradio je na čvrstim temeljima Svetoga pisma i 
širio kraljevstvo Božje poput prvih apostola koji su poslani u svijet. Drugo obilježje ili 
značaj njegove duhovnosti jeste da je bila euharistijsko - liturgijski usmjerena što 
pokazuje i njegova doktorska disertacija koja je bila liturgijski obojena. Treće obilježje 
koje možemo nazvati eklezijalno - karizmatičnim, odaje Merza kao osobu koja je 
bezuvjetno voljela Crkvu i koja je sve svoje darove primljene od Duha Svetoga 
izgrađivala u korist Crkve i društva. I posljednji karakter koji možemo spomenuti jeste 
marijanska duhovnost gdje je Marija bila zvijezda vodilja njegova života. 

Umjesto samosvijesti, tako značajne za kolerične temperamente, Ivanovu dušu 
posve zaokuplja robovanje Kristu Kralju i nestajanje u Bogu. 30 Iako nije bio svećenik 
niti redovn ik njegov život posebno duhovni odisao je životom jednom svećenika ili 
redovnika što pokazuju i njegova životna pravila koja je duboko utisnuo u svoj život i 
rad. 31 Ivana Merza može se okarakterizirati kao osobu koja je unatoč svojem laičkome 
pozivu imala karakteristike i svojstva duhovnika ili čovjeka koji je mogao druge voditi i 
usmjeravati u duhovnome životu bilo da su laici bilo da su klerici. Upravo u ovome se 
krije njegova svetost i bogatstvo njegova života jer je potpuno sebe predao na služenje 
Kristu i Crkvi koja je od njega ustanovljena. 


2. 3. Djelovanje u Katoličkoj Crkvi 

Višestruko djelovanje Ivana Merza u životu Crkve pokazatelji su koliko je on 
zaista ljubio Crkvu na univerzalnoj razini, a onda posebno i Crkvu u domovini. Sav 
njegov rad i angažman bio je usmjeren na dobrobit kako Crkve tako i društva u cjelini. 
Na prvom mjestu treba spomenuti njegovo profesorsko djelovanje koje je zaokupljalo 
cijeli njegov na žalost kratki život. Još od svojih dječačkih dana sanjao je kako će 
jednog dana biti profesor i odgojitelj što se i ostvarilo. Kao katolički profesor promicao 
je među studentima upravo taj crkveni senzibilitet i osjećaj pripadnosti jednoj, 

29 Usp. G. MATTEL Život za ideale. Životopis bi. Ivana Merza, str. 86. 

30 D. KNIEWALD, Sluga Božji Dr Ivan Merz, str. 271. 

31 Popis životnih pravila vidi: Ivan Merz. Sabrana djela. Dnevnik, ur. B. Nagy, str. 486. - 487. 

katoličkoj i apostolskoj Crkvi što je u ono vrijeme bilo od iznimne važnosti. Iznimne 
intelektualne sposobnosti i čvrsto duhovno uporište koje je posjedovao omogućile su 
mu da bude jedan od vođa Katoličkog pokreta u Hrvatskoj. U svim porama ljudskog 
života mora biti prisutna Crkva svojom brigom za onim ćudorednim i religioznim, 
odnosno vjerskim, da se tako može lakše izvršiti glavni zadatak čovjeka: proširenje 
Kraljevstva Božjeg na zemlji, a to nije ništa drugo nego istinski susret čovjeka i Boga. 32 

Mogli bi smo ga nazvati apologetom svoga vremena jer je njegovo djelovanje 
uvijek bilo usmjereno na obranu i promicanje pravih i istinskih katoličkih stavova. 
Njegova prisutnost nije se osjetila samo unutar katoličkih krugova nego i šire jer je bio 
čovjek koji je imao široke horizonte. Ivana Merza smatra se jednim od vođa 
liturgijskoga pokreta u Hrvatskoj koji je težio obnovi i dubljem promišljanju liturgije, a 
o tome će biti nešto kasnije govora u ovom radu. Svoj veliki doprinos dao je u osnivanju 
brojnih katoličkih organizacija laičkoga usmjerenja koje su bile od iznimne važnosti. 
Kako i sam Merz kaže ideja vodilja svih organizacija bila je ideja biskupa Antuna 
Mahnića 33 , a to je da hrvatski narod treba voditi i usmjeravati vrhunaravnim životom. 
Naravno to vođenje narode ne znači da ih treba zadojiti nekim političkim usmjerenjima 
nego istinskim katoličkim naukom. Dr. Ivan Merz je jasno vidio da stvaranje stranačko 
- političke orijentacije kao okvira ili košnice čitavog katoličkog života znači odstupanje 
od Mahnićeve zamisli katoličkog pokreta i još više, da je sve to u otvorenom sukobu s 
nesumnjivim odredbama i direktivama uvijek živog crkvenog učiteljstva, napose pape 
Pija XI. 34 Upravo su takva promišljanja proizišla iz krila crkvenoga učiteljstva pratila 
svaku organizaciju u kojoj je djelovao i ostavio svoj veliki trag. Zanimljivo je također 
za primijetiti da se Križarska organizacija osniva godinu i pola dana poslije njegove 
smrti, a smatra se njegovim životnim djelom. Ovo je samo pokazatelj koliko je on 
uložio općenito u Katoličku akciju u Hrvatskoj jer i nakon što je orlovska organizacija 
zabranjena u kojoj je Ivan Merz djelovao javlja se nova, a to je križarska organizacija 
koje je bila puno veća i snažnije od Orlova. Sve organizacije u kojima je djelovao bile 
su plodno tlo za odgoj hrvatske mladeži te su kao takve sačuvale vjeru mladih ljudi u 

32 J. KRIBL, Crkva i njezina hijerarhija u životu i radu Ivana Merza, u: Pojava i značenje DRa Ivana 
Merza u Crkvi u Hrvatskoj, Simpozij prigodom 50. obljetnice smrti DRa Ivana Merza 1928. - 1978., 
Zbornik radova, Grafički zavod Hrvatske - Zagreb, Zagreb, 1979.g., str. 27. 

33 Biskup Krčke biskupije koji je bio pokretač Hrvatskog katoličkog pokreta, a iznimno povezan s Ivanom 
Merzom. 

34 D. KNIEWALD, Sluga Božji Dr Ivan Merz, str. 287. 

teškim vremenima diktature i ideologije komunizma. Zahvaljujući mislima i 
smjernicama Ivana Merza, iz orlovskih i križarskih redova izašla su dva hrvatska 
kardinala, dva nadbiskupa, četiri biskupa i značajan broj svećenika, redovnika i 
redovnica. 35 

Posebno njegovo djelovanje bilo je usmjereno prema školstvu te promicanju 
katoličkih škola. Naime, i danas vidimo veliki nesrazmjer između države i Crkve po 
pitanju katoličkih škola i školstva općenito tako da njegove smjernice mogu biti i danas 
vrlo aktualne. Smatrao je nužnim postojanje katoličkih škola, a svoje stavove i 
prigovore temeljio je na crkvenim dokumentima, posebice enciklikama pojedinih papa 
koje su se bavile ovom problematikom. Iznijet ćemo samo nekoliko misli na kojima je 
inzistirao, a tiču se i današnje problematike školskog sustava: roditelji imaju prema 
katoličkoj nauci prvu dužnost i pravo da se brinu za odgoj djece i imaju po tome pravo 
da osnivaju i nadziru škole, država ima pravo osnivati škole i od svih nedržavnih škola 
ima pravo tražiti ono što zahtjeva opće dobro, u nižim (pučkim i srednjim školama) 
vjerska je obuka i vjerski odgoj najpotrebnija stvar, treba zabaciti tzv. simultane, tj. 
mješovite škole (interkonfesionalne), katolici mogu odobriti samo konfesionalne škole 
(katoličke) i dr. 36 Sve ovo su pokazatelji koliko je osebujno bilo djelovanje Ivana 
Merza u povijesti Katoličke Crkve, no ne samo u povijesti nego i danas. Upravo na 
njegovom primjeru možemo vidjeti kako svaki vjernik laik može doprinijeti djelovanju 
Crkve i njezinom napretku. Aktualizacije njegove misli i njegova djelovanja mogu 
pomoći kao primjeri današnjem čovjeku vjerniku koji možda smatra da ne može pomoći 
u djelovanju Crkve. Koliko je njegovo djelovanje bilo upečatljivo govore nam i riječi 
kardinala Josipa Bozanića koji kaže: 

Komunistički je pritisak, ostavio neizbrisive tragove te se stoga vjernici 

svjetovnjaci još uvijek sklanjaju radije pod skute crkvenih institucija jer je u 

prethodnom razdoblju vladalo mišljenje da bi intenzivniji angažman kršćana 

mogao prouzročiti nevolje...Stoga stavljamo veliku nadu u nove naraštaje koji 

35 L. ZNIDARCIĆ, Križarska organizacija, životno djelo Ivana Merza, u: Obnovljeni život, Filozofsko - 
teološki institut Družbe Isusove, urednik: I. Koprek, Godište LIL, Tipotisak, Zagreb, Zagreb, 1997.g., str. 
254. 

36 J. KRIBL, Crkva i njezina hijerarhija u životu i radu Ivana Merza, u: Obnovljeni život, urednik: R. 
Koprek, Filozofsko - teološki institut Družbe Isusove, Godište XXXIV., Grafički zavod Hrvatske - 
Zagreb, Zagreb, 1979.g., str. 315. - 316. 

će, neopterećeni teretom prošlosti, moći djelovati u javnom životu kao 
promicatelji kršćanskih ideala i svjedoci evanđeoske istine. U tom je smislu 
primjer Ivana Merza uistinu vrlo bitan. 37 

Ne smijemo zaboraviti ni njegovo djelovanje ne području teologije gdje je 
također dao svoj obol i to opet na temelju književnih djela. Uvijek vjeran književnosti 
pokušava i svoja teološka promišljanja izvući i shvatiti iz velikih književnih djela. 
Donijet ćemo samo jedan primjer njegovih promišljanja o Kristu i Anti kr istu pošto bi 
bilo opširno iznijeti sve njegove teološke perspektive: 

Ideja Antikrista je u glavnim potezima shvaćena kao i u Bensona: egoizam 
vijeka koji nalazi personifikaciju u tome čovjeku i kao njegova kulminacija jest 
mržnja i zavist na Galilejca u kojega vjeruje, ali neće da pred njim klekne te mu 
se pokloni. Kao što je Krist točka iz koje se kao zrake iz Božanstva šire ideje, 
tako i Antikrist Protukrist, to jest produkt je doba, a on njena kulminacija: 
protuhog - vrag - čovjek. 38 

Možemo uočiti da Merz iako izrazito intelektualno, kulturno, politički i 
društveno obrazovan uvijek djeluje unutar katoličkog nauka i onoga što Crkva naučava i 
čini. Moglo bi se očekivati od ovakve osobe da djeluje izvan okvira nauka Crkve i da 
vođen mnogim tadašnjim strujanjima odstupi od crkvenih okvira. No upravo ta njegova 
dosljednost i apsolutna vjera prvotno prema Gospodinu, a onda i njegovoj Crkvi učinila 
ga je biserom tadašnjeg djelovanja Crkve u društvu koje je polako poniralo u različite 
ideologije vođene idejama marksizma. 


3. Papinstvo i vlast Crkve u očima Ivana Merza 

3.1. Ljubav prema Svetom Ocu i Crkvi 

Cijeli život Ivana Merza bio je prožet ljubavlju prema Crkvi i njezinu 
Namjesniku koja je duboko izvirala iz njegova duhovnog života. Ta ljubav i odanost 
koju je iskazivao ne samo prema papi nego i prema biskupima i svećenicima proizlazi iz 
njegove duboke eklezijalne usmjerenosti. Sve što je činio i radio bilo je na dobrobit 

37 G. MATTEI, Život za ideale. Životopis bi. Ivana Merza, str. 156. - 157. 

38 Ivan Merz. Sabrana djela. Dnevnik, ur. B. Nagy, str. 275. 

Crkve jer se kao vjernik laik smatrao dijelom te Crkve i pozvanim da radi na izgradnji 
upravo te jedne Kristove Crkve. Baš kao što je euharistija bila duša njegova života tako 
je i ljubav prema Crkvi i papi stajala na istoj razini. Svoj odnos prema Crkvi dr. Ivan 
Merz je ponajbolje izrazio odgovorom na pitanje: „Zašto ljubim Katoličku Crkvu i Sv. 
Oca Papu?“ - „Jer u njoj vidim jasnu sliku preljubijenoga Spasitelja i Boga Isusa sa 
svim njegovim savršenstvima, a u Sv. Ocu Papi pod prilikama čovjeka vidim Boga 
svoga i Gospoda svoga !“ 39 Ovakav stav i način odnosa prema Crkvi koju kao što 
vidimo nije gledao kao neku instituciju, rezultat su njegova dubokog preživljavanja 
kršćanstva i vjere u jednoga spasitelja Isusa Krista. Za njega je Crkva bila mjesto 
prisutnosti Isusa Krista u osobi pape koji ju vodi. Uvijek je branio Crkvu i njezinog 
pastira pa i u najgorim situacijama u kojima se nalazila. Možemo navesti samo primjer 
kada je Papa Pio XI. osudio pokret „Action francaise“ 40 i političko usmjerenje toga 
pokreta, Merz je izričito stao na stranu pape i osudio one katolike koji su unatoč 
upozorenju pristupili tome pokretu. Osvrćući se na takve postupke ovako Ivan Merz 
piše: „Jadnih li katolika! Vele da Papu ne treba slušati kada daje političke smjernice u 
koje zalaze vjersko - ćudoredna pitanja. I tako sude obično katolici koji vele da su 
katolici, a zaziru od katoličkih društava i ne će da čitaju katoličkih novina.“ 41 Papa je za 
njega bio vrhovni učitelj i autoritet kojeg treba ljubiti i poštivati jer iznad svega. 
Profesor Dušan Žanko posebno svjedoči o žaro ljubavi prema Svetom Ocu kojim je bio 
ispunjen Ivan Merz posebice kad se radili o učiteljskoj službi pape. On je neumorno 
drugima prenosio poruke koje je iznosio Sveti Otac, a posebice one poruke koje su 
stizale preko enciklika. To je bilo vrijeme velikih enciklika kao što su Ubi arcano Dei, 
Quas primas, Immortale Dei i dr. Kao profesor znao je da upravo preko enciklika koje 
je pomno proučavao može drugima prenositi pravi nauk Crkve koji je odgovor na 
suvremena strujanja vremena u kojem se nalazio. 

U svom članku povodom jubileja 1925. godine Ivan Merz piše ovako: „Jedna je 
od bitnih karakteristika svakog rimskog katolika da ljubi Svetoga Oca Papu i da sve 

39 J. KRIBL, Crkva i njezina hijerarhija u životu i radu Ivana Merza, str. 20. 

40 Francuski desničarski politički pokret nastao u doba Dreyfussove afere oko istoimenog časopisa 
pokrenutog 1899. Glavni ideolozi bili su mu Ch. Maurras, J. Bainville, M. Barres i L. Daudet. Detaljnije 
vidi: Hrvatska enciklopedija, I. svezak, glavni urednik: D. Brozović, Leksikografski Zavod Miroslav 
Krleža, Zagreb, 1999.g., str. 22. 

41 Ivan Merz. Sabrana djela. Utjecaj liturgije na francuske pisce, Zlatna knjiga, Ti i ona, Junački život sv. 
Ivana od Arke, Razni članci, ur. B. Nagy, str. 427. 

svoje misli i sva svoja djela ravna prema odredbama i željama njegovim. U uzburkanom 
moru zabluda i strasti, koje tresu čovječanstvom, Petrova je stolica sidro nade i luka 
spasa (Benedikt XV.) za koju se valja uhvatiti i u kojoj moramo naći zaklonište, ako ne 
želimo i mi nastradati/ 442 Poslušnost prema Crkvi i Papi za njega je bilo pitanje ljubavi, 
ljubavi koja je usmjerena prema Kristu. Naravno da nije bio naivan i da nije vidio sve 
prisutne nedostatke Crkve i njezinih članova, ali to nije umanjilo njegovu perspektivu 
koju je imao o Crkvi i njezinu pastiru. Da bi smo vidjeli zašto on toliko naglašavao 
ljubav prema Crkvi donosimo sedam njegovih točaka gdje on navodi zašto je svaki 
katolik dužan iskazivati ljubav svetoj Crkvi: 

(1) jer ju je ustanovio sam Isus Krist, učinio svojom neokaljanom Zaručnicom 
koja ima da vodi ljudski rod k vječnoj sreći; 

(2) jer je ona savršeno društvo u koje se imaju sva druga društva ugledati i koje 
se može posve samostalno razvijati; 

(3) jer ona po svojoj predivnoj liturgiji odaje Bogu na savršen način onu čast, 
koja ga ide za začetnika svega; 

(4) jer je ona kroz vjekove i među narodima nadahnjivala djela svake ruke: 
kiparstva i slikarstva, graditeljstva i glazbe, književnosti i svih mogućih drugih 
vještina; 

(5) jer je ona svojim redovima i sličnim institucijama ublažavala i uklanjala 
socijalnu bijedu svih mogućih staleža; 

(6) jer je jedina ona kadra ukloniti međusobnu borbu pojedinih društvenih 
slojeva i dati narodima željeni mir; 

(7) jer ona može bolje od svakog drugog društva čovječanstva dati sreću i na 
ovome svijetu u tolikoj mjeri kao da ju je Providnost bez obzira na svoju 
(njezinu) vrhunaravnu zadaću samo za tu svrhu postavila. 43 

Ivan Merz bio je osoba Crkve u pravom smislu te riječi i ljubio je Crkvu iznad 
svojih osobnih interesa. Njegovo poimanje Crkve i općenito crkvenih službi bilo je 


42 G. MATTEI, Život za ideale. Životopis bi. Ivana Merza, str. 109. - 110. 

43 N. BELIĆ, Crkva i hijerarhija u životu i spisima Ivana Merza, str. 279. 

prožeto vjerničkim duhom što je on vrlo radosno i temeljito prenosio na mlađe 
generacije. Mogli bi smo reći da je Ivan Merz bio 'zaljubljen’ u Crkvu, a takav stav 
može proizaći samo iz osobe koja je duboko vjerovala da je Crkva kao zaručnica 
Kristova utemeljena od njega samoga. 

Njegova misao o Crkvi, kao duhovnoj zajednici svih pravovjernih s jednim 
Učiteljem na čelu, Kristovim Namjesnikom, Sv. Ocem Papom, nije bila samo 
sanja njegove duše, nego objektivna realnost, koja je poprimila život u njegovoj 
velikoj duši i koju je on htio ostvariti u dušama svih hrvatskih katolika, realno i 
praktički 44 

Prošavši kroz sve nedaće života posebno sudjelujući u ratnim zbivanjima kao 
mladi vojnik nikada nije izgubio vjeru u Crkvu i sposobnost istinskog vjerničkog 
promišljanja o njoj samoj. 

U tom pogledu može posebno danas, kad se osporava značenje redovitog 
Magisterija Crkve, biti uzor katoličkim laicima, a i svećenicima. Sentire cum 
Ecclesia 45 , to je bilo utjelovljeno u njemu. Kod njega to nije bila samo neka 
vojnička poslušnost i pokornost, nego ljubav prema Crkvi. Ta je ljubav govorili 
iz svake njegove riječi. 46 


3. 2. Vlast Crkve 
3. 2.1. Podjela vlasti 

Vrlo je zanimljivo prikazati i uočiti kako Ivan Merz vrlo pomno razrađuje i 
pitanje vlasti unutar Crkve i općenito njezine jurisdikcije na društvenom polju. Pitanje 
vlasti on povezuje sa pitanjem jurisdikcije nad katoličkim pokretima i akcijama gdje se 
brojni laici uključuje u raznovrsne djelatnosti kao što je ekonomija, politika, školstvo ili 
novinarstvo. Naravno ti laici nisi imali u cilju samo na ekonomskom polju (budući daje 
ono vrlo diskutabilno) podići neki narod ili pojedinu skupinu nego su na temelju toga 
djelovali i na vjersko - moralnom polju. Stoga bi smo mogli reći da i ta vjersko - 


44 http://ivanmerz.hr/staro/merz-crkva/index.htm (2015 - 5 - 20) 

45 „Osjećati sa Crkvom 11 

46 F. SEPER, Ljubav prema Crkvi govorila je iz svake njegove riječi, u: Glas Crkve o Ivanu Merzu, prir. 
B. Nagy, postulator kauze za kanonizaciju Ivana Merza, Verbum, Split, 2003.g. 

ekonomska akcija spada pod vlast ili jurisdikciju i naravno duhovno vodstvo pape ili 
pojedinog biskupa. 47 Naravno da vlast Crkve na takve udruge može biti primijenjena 
samo ako one imaju za cilj neku vjersku dobrobit u suprotnom ako je pitanje samo 
materijalne naravi onda to ne spada pod crkveno vodstvo. Sve djelatnosti i organizacije 
vjernika laika koje imaju za cilj vjersko - moralni odgoj i prosperitet nazivaju se 
Katoličkim pokretima. Taj Katolički pokret, ukoliko ide za vjersko - moralnim ciljem 
(bilo to ekonomska akcija ili politička ili novinstvo itd.) spada pod učiteljsku i pastirsku 
vlast pape i biskupa. 48 

Ovo pitanje vlasti nad pojedinim katoličkim pokretima bilo je vrlo važno za 
razdoblje u kojem je živio Ivan Merz, a mogli bi smo reći da je i danas aktualno. 
Ovakav njegov stav prema pitanju vlasti Crkve proizlazi iz njegova vjerskog uvjerenja 
izgrađenog na temelju kreposti poslušnosti. U povijesnom razdoblju u kojem je živio 
gdje je bilo velikih političkih previranja i uplitanja političkih vlasti u područje crkvene 
jurisdikcije, bilo mu je da naglasi tko je vođa i tko ima vlast nad pojedinim katoličkim 
pokretima. Iz svega toga ćemo posve jasno razabrati da Crkva ne daje samo načela 
(ideologiju) katoličkom pokretu i cijelom katoličkom životu, već ona u taj katolički 
pokret i život ulazi sa svom snagom svoje kraljevske vlasti, dajući zakone, odredbe i 
smjernice kako će se ta duhovna načela provoditi u svim njegovim granama i 
ograncima, brinući se za izvođenje tih svojih načela, sudeći i kažnjavajući. 49 Upravo na 
temelju ovoga možemo uočiti i podjelu vlasti koju nam donosi Ivan Merz: 

SHEMA O VLASTI CRKVE 

I. Perceptivna vlast Crkve (krjepost poslušnosti): 

A) Direktna vlast Crkve: čisto vjersko - moralni cilj 

B) Indirektna vlast Crkve: pozitivna i negativna - mješoviti cilj 

II. Direktivna vlast Crkve (krjepost razboritosti): čisto vremeniti cilj s vjersko - 

moraln im po sijedicama 50 


47 Usp. Ivan Merz. Sabrana djela. Književnost, Liturgija, Katolička akcija, ur. B. Nagy, str. 409. 

48 Ivan Merz. Sabrana djela. Književnost, Liturgija, Katolička akcija, ur. B. Nagy, str. 411. 

49 Ivan Merz. Sabrana djela. Književnost, Liturgija, Katolička akcija, ur. B. Nagy, str. 411. 

50 Isto., str. 429. 

Ovakvu podjelu vlasti i općenito stav Ivana Merza prema pitanjima vlasti Crkve 
nad područjima koja nisu duhovnoga karaktera treba shvatiti u povijesnim okvirima u 
kojima se Crkva tada nalazila. No kad podrobnije pogledamo ovu njegovu podjelu onda 
možemo uvidjeti da takva podjela može i danas vrijediti iako ćemo vidjeti da neke 
ovlasti koje pripisuje Crkvi danas ne bi mogle imati svoje ispunjenje jer se nalazimo u 
sasvim jednom drugom društvenom uređenju i kontekstu gdje bi se ovakvo razmišljanje 
moglo shvatiti kao trijumfalizam Crkve. Također njegovo promišljanje o širini vlasti 
Crkve trebamo shvatiti i iz njegova duhovnog života jer je on bio čovjek koji je 
bezuvjetno isticao pokoravanje Crkvi i crkvenim autoritetima te posebno problematiku 
utjecaja Crkve prema Katoličkoj akciji jer su neke političke stra nk e smatrale da je 
Katolička akcija politički obojena pa stoga ne mora biti pod utjecajem Crkve. Vidimo iz 
prikazana sheme da on razlikuje perceptivnu vlast Crkve koja se dijeli na direktnu i 
indirektnu te drugu koju on naziva direktivna vlast Crkve. Perceptivna vlast Crkve je 
zapovjedna i podliježe pod krepost poslušnosti odnosno bezuvjetno pokoravanje 
autoritetu Crkve. Unutar perceptivne vlasti razlikujemo dva ogranka ili dvije podvrste 
ove vlasti. Prva je direktna vlast Crkve kojoj se vjernici moraju bezuvjetno pokoravati 
jer je to čisto duhovno područje nad kojim Crkva ima apsolutnu vlast, a Rimskog 
biskupa i ostale biskupe možemo smatrati kraljevima što se tiče ove ovlasti. Ovamo 
spada sav čisto crkveni život, izdavanje zakona, njihovo provođenje, tumačenje, 
ukidanje, suđenje, propovijedanje, podizanje škola itd. 51 Ono što je posebno važna za 
Ivana Merza jeste da i sama Katolička akcija upravo pripada u ovo područje crkvene 
vlasti. Druga je indirektna vlast ili mješovita gdje nisu prisutne čisto duhovne stvari 
nego se te duhovne stvari slučajno ili po naravi stvari spajaju s duhovnim stvarima 
odnosno vjersko - moralnim načelima pa također spadaju pod vlast Crkve. Ta iako 
neizravna ovisnost svjetovnih stvari od crkvene vlasti može biti dvostruka: negativna 
indirektna ovisnost i pozitivna indirektna ovisnost. 

Negativna ovisnost jeste da država ne bi smjela poduzeti ništa što bi se protivilo 
ili nanosilo štetu Crkvi i vjernicima. Kao za primjer ovoga danas bi smo mogli reći daje 
upravo takav jedan zakon rad nedjeljom gdje su ugrožena prava vjernika da mogu 
obavljati svoju religioznu praksu. Crkva prema ovoj ovlasti ima pravo spriječiti takav 
zakon i biti protiv njega iako nije duhovnoga karaktera. Tako isto ni bilo koji katolički 
pokret ne smije ništa činiti što bi štetilo Crkvi ili što bi se smatralo negativnim i 

51 Ivan Merz. Sabrana djela. Književnost, Liturgija, Katolička akcija, ur. B. Nagy, str. 423. 

nedozvoljenim. Tako npr. radi te negativne indirektne ovisnosti političke novine ne 
smiju napadati svećenstvo i tako kvariti ugled svećenstvu uopće; ne smiju napadati 
duhovnu pastvu, ne smiju zastupati drugi crkveno - politički program nego li 
hijerarhija. 52 Pozitivna indirektna ovisnost svjetovne vlasti jeste da je država dužna 
pomagati dobru Crkve i njezinih članova pa i na materijalnom području. Crkva je kroz 
cijelu svoju povijest upravo prema ovoj ovisnosti potpomagala djelovanje države i 
društva te u određenim okolnostima davala savjete kako treba organizirati svjetovnu 
vlast. Crkva to nije činila da bi ispunila samo vremenitu svrhu nego je za krajnji cilj 
imala da kršćanin koji je građanin jedne države ispuni i svoj konačni cilj - spasenje. 
Nije stoga čudno da, na primjer, sadašnji francuski povjesničari ističu kako su biskupi 
stvorili francusku; nije čudno da u povijesti srednjega vijeka vidimo kako vladari imaju 
uza se učene bogoslove koji ih savjetuju i u čisto vremenitim pitanjima, kako valja 
državom upravljati; oni to čine uvijek u vidu duhovnih i vrhunaravnih interesa građana; 
jer država ne smije ništa učiniti što bi pojedincu otežalo da dođe u nebo, naprotiv ga ona 
mora u tomu pomagati. 51 Osim ove perceptivne vlasti postoji i direktivna vlast Crkve ili 
savjetodavna koja katolike obvezuje kroz krepost razboritosti. U ovu vlast Crkve 
spadaju sva ona pitanja i problemi gdje čisto vremeniti cilj ima vjersko - moralnu 
posljedicu. Naravno da se neko vremenito pitanje koje nema nikakav duhovni karakter 
ne može smatrati neposluhom prema crkvenom autoritetu, ali ako takav vremeniti cilj 
ima neku vjersku posljedicu onda bi se već moglo promisliti kol ik o je to razborito i u 
krajnjem slučaju na liniji crkvenog nauka. 

Iz svega dosadašnjeg proizlazi da u svijetu postoje tri vrste ovisnosti od javne 
vlasti: ovisnost jedino od Crkve, ovisnost i od Crkve i od svjetovne vlasti te ovisnost 
jedino od svjetovne vlasti (države). 54 Nad svim ovim navedenim grupama Crkva vrši 
svoju vlast i ima pravu na nju zbog svojeg višeg cilja. Papa Leon XIII. u svojoj enciklici 
Immortale Dei koja progovara o pitanju vlasti Crkve nad društvenim pitanjima izriče 
stav Crkve: 

Ako dakle u ljudskim poslovima ima nešto na bilo koji način sveto, nešto što 

spada na spas duša i na štovanje Boga, bilo da je ono takve naravi, bilo pak da 

se takvim shvaća zbog uzroka na koji se odnosi, sve je to u ovlasti i u nadležnosti 

52 Isto., str. 424. 

53 Isto., str. 426. 

54 Isto., str. 422. 

Crkve; ostalo pak što spada u građansko i političko područje, s pravom je 
podložno građanskom autoritetu... 55 

Iz ovog malog prikaza koji smo donijeli o vlasti Crkve i podjeli vlasti te njenog 
suodnosa sa svjetovnom vlašću, razvidno je zaključiti kako se i ovdje može uočiti 
Merzova duboko eklezialna usmjerenost na cjelokupni rad jer apsolutno se pokorava 
vlasti Crkve i smatra da tako trebaju svi katolici. Vlast Crkve je za njega na jednoj više 
stubi jer njena vlast za cilj ima vrhunaravne vrijednosti, a ne samo povijesno - 
materijalne. Zato on možda i pomalo idealistički predstavlja tu vlast jer proizlazi iz 
njegovog osobnog uvjerenja, no ne smijemo zaboraviti da svoja promišljanja temelji na 
dokumentima i enciklikama pojedinih Papa. Povijesno - društvene okolnosti onoga 
doba u neku ruku su i zahtijevale ovakav stav i obranu izvornog katoličkog nauka o 
granicama i širini utjecaja Crkve. Mjerilo odnosa prema Crkvi jeste stav prema crkvenoj 
hijerarhiji. 56 


3. 2. 2. Papa 

Središnje mjesto i ulogu u životu i radu Ivana Merza ima rimski prvosvećenik ili 
Papa kako ga on rado naziva zato mu i posvećuje toliko vremena i pažnja što se može i 
vidjeti iz njegovih radova. On svoje stavove o ulozi Pape i njegovoj vlasti temelji na 
konstituciji Pastor aeternus koja je sržni dokument Prvog vatikanskog sabora, a izričito 
progovara i naglašava ulogu rimskog prvosvećenika. Na neki način bismo mogli reći da 
on potvrđuje odluke koje su donesene u ovoj konstituciji i smatra da ih svaki katolik 
treba prihvatiti. Svoje uvjerenje temelji na Svetome pismu gdje Isus povjerava Petru 
službu Pastira i vidljivoga znaka jedinstva cijele Crkve. Također na tragu konstitucije 
Merz naglašava primat jurisdikcije i vlast nad čitavom Crkvom koja je Petru 
neposredno dana od Krista: 

Dakle, tko kaže da Krist Gospodin nije blaženog apostola Petra postavio za 
prvaka svih apostola i za vidljivu glavu čitave vojujuće Crkve; ili da je on od 
Gospodina našega Isusa Krista izravno i neposredno primio samo prvenstvo 
časti, a ne istinito i pravo prvenstvo nadležnosti: neka bude kažnjen anatemom. 
Tko dakle kaže, da nije po ustanovi samoga Gospodina Krista, ili po Božjem 

55 DH 3168 

56 http://ivanmerz.hr/staro/merz-crkva/index.htm (2015 - 5 - 29) 

pravu, da blaženi Petar u prvenstvu nad čitavom Crkvom ima trajne nasljednike; 

ili da rimski prvosvećenik nije nasljednik blaženoga Petra u istom pn’enstvu: 

neka bude kažnjen anatemom. 57 

Poznavajući cjelokupnu katoličku teologiju iz područja ekleziologije Merz točno 
razlikuje trostruku službu kako pape tako i biskupa: naučavanje, upravljanje i 
posvećivanje. On snažno uočava povijesnu potrebu ovakvog naglašavanja autoriteta 
rimskog prvosvećenika koja je relativno bila ugrožena zbog povijesnih okolnosti i 
situacije prvotno u društvu, a onda i u Crkvi. Prijeteći komuni z am i vrijeme nakon 
Prvog svjetskog rata u kojem je živio bili su i odraz stanja Crkve koja je morala 
odgovoriti na izazove vremena. Glavno je sada isticati u narodu ideju katolicizma, kao 
markantnu oznaku, koja nas dijeli od buržoazije, kao i od komunizma, 58 rekao je Merz 
na tragu upravo ovih promišljanja. Njegova ideja odnosno katolički nauk koji je slijedio 
i provodio jeste da jedinstvo i zajedništvo s Rimom odnosno rimskim prvosvećenikom 
temelj je svakog drugog jedinstva i vlasti. Tako on Papu naziva i vrhovnim sudcem 
kojem se moraju pokoravati svi vjernici, a taj sud ne može poništiti ni osporiti niti jedna 
svjetovna vlast. Papa kao vrhovni poglavar čuvar je svih vrednota i temelj je pologa 
vjere koja se neprekinuto prenosi od apostola Petra. Naravno on potvrđuje dogmu o 
nezabludivosti pape koja je plod ovoga sabora, a koja papi omogućuje da neposredno 
djeluje kao vrhovni kraljevski poglavar svojih vjernika. Ono što je zanimljivo za 
primijetiti jeste da Merz tako istančano koristi nazive kojim se oslovljava papa: 
Namjesnik Kristov, rimski biskup, rimski prvosvećenik itd. Ugroženost papinske vlasti i 
moći bila je i rezultat ne samo ove konstitucije nego bi smo mogli reći i ovih Merzovih 
razmišljanja. Svu vlast on pridaje Petrovom nasljedniku koja se onda proteže i na 
svjetovnu vlast koja ovisi od vlasti Apostolske Stolice koja u osobi rimskoga biskupa 
ima ne samo zemaljsku - vidljivu vlast nego i vlast danu od Boga. Papa je biskup svake 
biskupije; on je biskup svakog vjernika: „on je“, kako veli strasburški biskup, „prvi 
duhovni vođa svakomu vjerniku, njegov istiniti župnik, njegov vlastiti biskup, zastavnik 
vjere, duša njegove duše i otac njegove savjesti. 59 

Ivan Merz baš kao što je bio zaljubljenik u Crkvu tako je isto volio i ljubio 
rimskog prvosvećenika. Papa je za njega osim što je ima vlast nad svime bio neiscrpno 

57 DH 3055 i 3058 

58 G. MATTEI, Život za ideale. Životopis bi. Ivana Merza, str. 130. 

59 Ivan Merz. Sabrana djela. Književnost, Liturgija, Katolička akcija, ur. B. Nagy, str. 417. 

vrelo iz kojeg se trebaju svi hraniti, a posebno je to naglašavao za svoje Orlove. Koliko 
je poštovao osobu Pape svjedoči i to daje u temelje orlovske organizacije postavio kao 
počelo svega, poštovanje prema Euharistiji i Papi. Za vrijeme svoga boravka u Rimu 
1925. godine kada je cijela Orlovska organizacija putovala na susret s Papom on bilježi 
jedne od najljepše izrečenih misli o Svetom Ocu: 

Papa! Vidjeli smo njegovu bijelu pojavu, poljubili njegovu svetu ruku i od 
ljubavi prema vidljivome Kristu bili spremni, milošću Gospodnjom, predati mu 
neograničeno svu svoju egzistenciju. (...) Nevjernik, koji dolazi u Rim, vidi 
’perpetum mobile': kako to da iz dana u dan, iz godine u godinu, iz stoljeća u 
stoljeće neprestano hrle u Rim novi ljudi, nove generacije pa uvijek istim 
zanosom i istim oduševljenjem ponavljaju isti usklik: „Živio neumrli Kristov 
namjesnik! “ I sa svih strana svijeta jedva se čeka na papinu riječ jer su ljudi 
uvjereni da ona donosi život. (...) Osjećate da u Rimu sjedi vladar trocarevine: 
Papinim zagovorom sveci proslavljene Crkve djeluju na Srce Božje . 60 


3. 2. 3. Biskup 

Ulogu biskupa i njegovu vlast Merz povezuje s ulogom rimskog prvosvećenika 
kao što i ulogu svećenika ne odvaja od biskupa koji ima vlast nad svakim svećenikom. 
Posebno u svojim promišljanjima on se osvrće na mjesnog biskupa što je izrazito važno 
za njega jer tako može izbjeći sve političke probleme oko pitanja tko je vođa pojedinog 
katoličkog pokreta. Kao što je rimski biskup vođa sveopće Crkve tako je i svaki biskup 
u svojoj biskupiji vrhovni poglavar i naučitelj koji također ima trostruku vlast. Idejni 
vođa svakog katoličkog pokreta jest Sveti otac u cijeloj Crkvi, a mjesni biskup u svojoj 
biskupiji, zato jer Crkva ima svoje živo učiteljstvo. 61 Naravno da on smatra da biskup 
treba pomoćnike u upravljanju ali je on vrhovni vođa s kojim se ne smije manipulirati ili 
zloupotrebljavati njegovu službu. Katolička Akcija jeste duh svake biskupije ali bez 
odnosa sa biskupijom i biskupom koji joj predsjeda ona je mrtva i ne može biti dio 
pravoga puta Crkve. Upravo zbog ovakvog razmišljanja Ivan Merz je bio izbačen iz 


60 Ivan Merz. Sabrana djela. Katoličke organizacije, Rim - Papinstvo, Lurd, Moral, Tjelovježba, Razno, 
ur. B. Nagy, Svezak II., Postulatura za kanonizaciju bi. Ivana Merza, Filozofski fakultet Družbe Isusove, 
Glas Koncila, Zagreb, 201 l.g., str. 259. - 260. 

61 M. BELIC, Crkva i hijerarhija u životu i spisima Ivana Merza, str. 280. 

nekih organizacija kao što je Seniorat. Osobno je naglašavao krepost poslušnost 
mjesnom biskupu koja je temelj svakog katoličkog djelovanja: 

Jasno je da smo se mi Orlovi stavili u službu svete Crkve spremni da je milosću 
Božjom pomažemo u širenju kraljevstva njezina Božanskog Zaručnika. Nemamo 
nikakvih uzgrednih ciljeva, već onaj jedini, glavni, da što više duša sjedinimo s 
Isusom. Stoga se apsolutno pokoravamo i u tom pitanju kao i u svim drugima 
našim biskupima. I ako oni vele da smo na krivom putu, to ćemo upravo slijepom 
pokornošću slušati i raditi kako to oni budu željeli. To ističem stoga, jer tako 
dobro poznajem svoje drugove, pa znam da presvijetla gospoda prema nama ne 
trebaju imati nikakvih taktičkih razloga; mi smo uvijek naglašavali ideju 
poslušnosti crkvenoj vlasti i spremni smo dati takav primjer poslušnosti i onda 
kada će nam to biti teško . 62 

U njegovim bilješkama vidimo trajno naglašavanje da biskup nije odgovoran 
samo za vjerska i moralna pitanja u svojoj biskupiji nego je odgovoran kako za 
socijalna tako i za politička pitanja koja se tiču društva u kojem se nalazi. Izričito je 
branio biskupe i one koji su ih optuživali da se miješaju u politička pitanja kao i 
svećenike koje su optuživali za različita djela. Ono što također možemo uočiti jeste da 
Ivan Merz naglašava odnos između rimskog prvosvećenika i biskupa gdje on ne vlada 
sam nad čitavom Crkvom nego uvijek u zajedništvu s njima. Ovdje možemo uočiti kako 
su ova njegova promišljanja na tragu Drugog vatikanskog sabora koji snažno naglašava 
upravo taj kolegijalitet svih biskupa. On biskupe gleda kao autentične učitelje i 
nasljednike samih apostola ne po nekoj učenosti nego upravo po tom nasljeđu vjere koju 
su prenosili kroz stoljeća, dakle ništa se specijalno katoličkoga ne može dogoditi, po 
volji i odredbi Kristovoj, u nijednoj biskupiji bez ni mimo biskupa. 63 Kao pravi 
poznavatelj crkvene povijesti osvrće se i na sv. Ignacija koji govori o crkvenoj 
hijerarhiji i ulozi biskupa: „Budite podložni biskupu, kao što su apostoli Kristu. Neka 
svi vide u biskupu Isusa Krista, Sina Očeva, a u svećenstvu savjet Božji i zbor apostola. 
Odijeljeno od biskupa i svećenstva ime Crkve ne može postojati. “ 64 U svojem 
promišljanju o svećenicima Merz naglašava njihovu duhovnu prisutnost u pojedinim 
organizacijama i da su oni ti koji djeluju svojim darom primljenim od samoga Krista. 

62 http://ivanmerz.hr/staro/merz-crkva/index.htm (2015 - 5 - 29) 

63 Ivan Merz. Sabrana djela. Književnost, Liturgija, Katolička akcija, ur. B. Nagy, str. 419. 

64 Isto., str. 419.-420. 

Borio se za identitet svećenika te je znao stoje svećenik i nije dopustio svojim 
načelnim stavom da svećenik bude unutar njegove organizacije jednak drugima i da se 
svojom osobom uvlači u kojekakva petljanja. 65 Za Merza biskupi i svećenici bili su oni 
koji su bili vrijedni poštovanja, osobito biskupi svojom pastirskom vlašću. Treba isto 
tako reći da on nije o tome šutio nego je kao mladi profesor druge poučavao pravom 
stavu jednog vjernika katolika da poštuje i nadasve ljubi svog biskupa. To se posebno 
vidi u orlovskoj organizaciji mladih katolik. 

4. Liturgija - središte njegova života 

4.1. Liturgijski život Ivana Merza te poimanje liturgije 

Proučavati život Ivana Merza, a izostaviti liturgiju iz njegova života bilo bi 
potpunoma nezamislivo jer je liturgija središte njegova života. Stoga bi smo mogli 
navesti tri stožerna stupa njegova života: duhovnost, ljubav prema Crkvi te liturgija koja 
ima za svrhu fonniranje vjernika. On je liturgiju shvaćao u njezinoj cjelini i prepoznao 
je bogatstvo, smisao i ljepotu liturgije i liturgijskih čina. Ako bi smo mogli sažeti ono 
što je Merz mislio o liturgiji onda nam može pomoći Joseph kardinal Ratzinger koji 
ovako definira smisao kulta i liturgije: „Cilj kulta i cilj stvorenja u cjelini jest jedan i isti 
- pobožanstvenjenje, svijet slobode i ljubavi.“ 66 Nakon što je 1920. g. 67 bio na 
liturgijskim vježbama, liturgija postaje dio njega do te mjere da ga se naziva apostolom 
liturgije. Ona postaje središnji stup njegova života prema kojoj on organizira i svoj život 
posebno svakodnevno pohađajući liturgijska slavlja. 

Velika ljubav i zainteresiranost za liturgiju posljedica je i toga što je dok je 
boravio u Parizu pohađao svečane liturgije koje su duboko utjecale na njega. Upravo iz 
ovoga razloga javlja se u njemu želja da dublje proučava francuske pisce i utjecaj 
liturgije na njih što je i rezultiralo time da je svoj doktorski rad posvetio upravo temi 
'Utjecaj liturgije na francuske pisce od Chateaubrianda do naših dana’ o čemu će biti 
riječi nešto kasnije. Također moramo si posvjestiti da je liturgija još u to vrijeme bila 
služena po starom obredu koji je obnovljen nakon Drugog vatikanskog sabora. Upravo 

65 J. KRIBL, Crkva i njezina hijerarhija u životu i radu Ivana Merza, str. 320. 

66 J. RATZINGER - BENEDIKT XVI., Duh liturgije. Temeljna promišljanja, Verbum, Split, 2015.g., str. 
25. 

67 M. ŠKARICA, Liturgijski život i djelovanje Ivana Merza, u: Obnovljeni život, urednik Ivan Koprek, 
godište LII., Zagreb, 1997.g., str. 257. 

u tom starom obredu Merz vidi ljepotu i skladnost same liturgije. Njegov život bio je 
prožet liturgijom: molitva brevijara 68 , svakodnevno sudjelovanje na euharistiji i pričesti, 
česta ispovijed te duhovne vježbe koje su uvijek ostavljale traga na njemu. On je bio 
čovjek liturgije i čovjek za liturgiju jer nije ostao samo na površnim obredima i 
ceremonijama koje također imaju smisao i kojima je i on sam pridavao veliku pažnju, 
nego je otkrio posvećujuću ulogu liturgije. Prisustvovao je na mnogim liturgijama u 
Parizu, a posebno je zabilježio u svom dnevniku dojmove sjedne liturgije: 

Liturgija je veličajna (...) Ljudi ne znaju, da Crkva posjeduje ljepšu dramsku 
poeziju od svih mogućih Sofokla i Shakespeara. Ceremonija osim ljepote teksta 
ima tu prednost nad svjetskom dramskom poezijom, što posljednja fingira nešto, 
što je bilo, dok mi kod liturgije prisustvujemo samoj drami . 69 

Svim snagama se trudio da što bolje upozna i proživi liturgiju, a to je uspio tako 
da je bio apsolutno uronjen u Boga. Crkvenu godinu uklopio je u svoj život jer je znao 
da će upravo po tome sjedinjenju doći do potrebnih božanskih milosti. Liturgija kojoj je 
cilj preobrazba čovjeka postala je polazišna točka svakog Merzovog promišljanja i 
djelovanja. U svojim promišljanjima on liturgiju ne gleda uskogrdno nego ju sagledava 
u svim njezinima vidovima od povijesno - društvenog do sakramentalno - spasenjskog 
vida. Unutar toga proučava i ono što je dio liturgije: umjetnost, crkvena glazba, tradicija 
itd. Liturgiju smatra centralnom umjetnošću koja ima neprolazni karakter: 

Kao što je teologija centralna znanost, tako je liturgija centralna umjetnost. Ona 
je sasvim objektivna i odgovara Wagnerovu idealu koji je htio sjediniti sve 
umjetnosti u jednu. Liturgija je izražaj duše Crkve, na njenom temelju lako bi 
bilo izraditi teoriju umjetnosti. U njoj se ogledava kao u kalanom zrcalu život 
Kristov. (...) Liturgija je dosegla vrhunac: ona je najveća umjetnička tvorevina 
koja postoji na svijetu, a uz to je ona centralna umjetnina jer umjetnički 
prikazuje Kristov život koji je centar historije . 70 

U svojim mnogobrojnim člancima, koji su poput kakva tečaja o bogoslužju, 
jednostavnim je i svima dostupnim jezikom osvijetlio smisao i potrebu liturgijskoga 

68 Osobno je posjedovao i koristio francusko - latinski misal. 

69 J. RADIĆ, Liturgijska obnova u Hrvatskoj, Štamparsko poduzeće „Franjo Kluz“ - Omiš, Makarska, 
1966.g„ str. 129. 

70 Ivan Merz. Sabrana djela. Dnevnik , ur. B. Nagy, str. 387. 

života, savjetovao kako moliti za vrijeme bogoslužja, navlasito za vrijeme svete mise, te 
kako živjeti bogoslužnu godinu. 71 Uživao je sudjelujući na velikim euharistijskim 
slavljima i obredima koje je osobno proživljavao svim svojim osjetilima. Važno je da 
veliki obredi zahvaćaju i nadilaze mnoge kulture, da ne nose u sebi samo dijakronijski 
element, već da stvaraju zajedništvo među različitim kulturama i jezicima. 72 To je ono 
što je Ivan Merz vidio u liturgiji, univerzalnu molitvu čitave Crkve koja se reflektira u 
liturgijskim činima i obredima. Bit i ljepota katoličkih ceremonija prema njemu ogleda 
se u ovome: 

Tako je čarobna ljepota katoličkih ceremonija - razumije se mi ovdje uvijek 
mislimo na točno izvedene, kao što to čine kontemplativni redovi, benediktinci, 
kartuzijanci, trapisti, donekle franjevci i drugi - da čovjek koji je jednom osjetio 
njezine čari, osjeća u duši čežnju da ostavi sve i sav svoj život provede u 
liturgijskim molitvama, pjevajući dan i noć bez prestanka hvalospjeve Presvetom 
Trojstvu . 73 

Očaran ljepotom i skladom liturgije koju naziva umjetnost ,,1' Art par 
excellence“, 74 pisao je o liturgiji više nego itko kod nas, a i šire u svijetu. Suprotno 
današnjem čovjeku koji se ograničava na vrijeme i opsežnost liturgije, Ivan Merz 
upravo u tome vidi ljepotu i smisao njenog postojanja: 

Mislim, da se vrhunci stvorene ljepote, nalaze u Misalu i Brevijaru, pontifikalnoj 
Misi 75 i gregorijanskim melodijama. Kako je dostojanstvena svečana 
konventualna 76 Misa! Kako ide sve polako, da čovjek osjeti kucanje vječnosti! 
Čemu se žuriti, kad čovjek pjeva hvalu Božju, radi koje je stvoren ? Čovjek je 
došao do cilja svoga, on ima samo da motri . 77 


71 G. MATTEI, Život za ideale. Životopis bi. Ivana Merza, str. 75 - 76. 

12 J. RATZINGER - BENEDIKT XVI., Duh liturgije. Temeljna promišljanja, str. 160. 

73 Ivan Merz. Sabrana djela. Književnost, Liturgija, Katolička akcija, ur. B. Nagy, str. 201. 

74 Isto., str. 191. 

75 Misa koju predvodi biskup, opat ili onaj koji ima to pravo. Vidi: Liber usualis. Missae et ojficii, 
Desclee & Socii, S. Sedis Apostolicae et Sacrorum Ritum Congregationis Typographi, Parisiis - Tornoci 
- Romae - Neo eboraci, 1964.g., str. 39. 

76 Misa koja se slavi u zajednici koje imaju obvezu korske molitve najčešće poslije trećeg časa. Vidi: 
Liber usualis. Missae et officii, str. 40. 

77 J. RADIĆ, Liturgijska obnova u Hrvatskoj, str. 135. 

Koliko je bio zadivljen liturgijom svjedoči i to da je u svojim spisima opisivao i 
sve časove Božanskog časoslova kojeg su molili redovnici gdje je vrlo detaljno govorio 
o pojedinim himnima i psalmima koje su redovnici molili te uz to prikazao i život 
pojedinih redovničkih zajednica. Također bio je uvijek očaran lamentacijama 78 koje su 
u njemu budile divljenje i poštovanje. Samo ćemo najednom primjeru pokazati kako je 
opisao antifonu 'Salve Regina' gdje se vidi da je Ivan Merz poznavao i crkvenu povijest 
i teologiju u cjelini: 

Uskoro su se začuli zvuci antifone Salve Regina. Sva ljepota ovih stihova koji 
potječu iz jedanaestog stoljeća može se razumjeti tek kada ih pjevaju pobožne 
duše. Čovjeku se čini kako tužni anđeli nose k nebu suze žalosnice ljudskoga 
roda. Zadnji krik sv. Bernarda: O clemens, o pia, o dulcis Virgo Maria sa svim 
svojim modulacijama izražava svu žalost zapuštenoga čovječanstva koje njeguje 
neizmjernu ljubav prema Onoj koja okrunjena suncem stoji na mjesecu, a 
ovjenčana je s dvanaest zvijezda . 79 

Liturgija je središte života Crkve, njezino očitovanje ljubavi prema Bogu kojem 
ona na taj način kroz mnoga stoljeća uzdiže hvalu. Katoličku liturgiju uljepšavaju sve 
umjetnosti: poezija i slikarstvo, ritmičke umjetnosti kao i kiparstvo, glazba i arhitektura 
itd. 80 To je ono što je i mladi Ivan Merz osjetio u svojoj duši i smatrao da to drugima 
treba prenositi. Zato je Merz i nastojao uvijek više promicati smisao za liturgiju, te 
poticati druge daje što temeljitije upoznaju i zavole te žive s njom. 81 Također vrlo je 
zanimljivo za primijetiti kako on naziva obrede liturgijskom umjetnošću i uvijek ih prati 
kroz prizmu umjetnosti. Ljubav prema liturgiji duboko je izvirala iz njegova 
eklezijalnoga duha i ljubavi spram Crkve stoga je uvijek naglašavao da molitva uvijek 
mora biti liturgijska i crkvena, a nikako subjektivna i prožeta emocijama. Po ovome 
možemo vidjeti koliko je liturgija utjecala na njegov duhovni život i na izgradnju 
njegova karaktera i osobnosti. Duboko je proživljavao svaku liturgiju na kojoj je 
sudjelovao jer je smatrao da je ona zalog onoga Svetoga. Ovaj odsjek završit ćemo 
mislima Walcherena kojeg Ivan Merza citira u svojim spisima: 

78 Tužaljke proroka Jeremije koje su se prije liturgijske reforme Drugog vatikanskog sabora redovito 
pjevale u obredima Velikoga tjedna. 

79 Ivan Merz. Sabrana djela. Književnost, Liturgija, Katolička akcija, ur. B. Nagy, str. 211.- 212. 

80 Isto., str. 191. 

81 M. ŠKARICA, Liturgijski život i djelovanje Ivana Merza, str. 266. 

Liturgija je sveto blistavih. Apsurdno je, dobro to osjećam, izgovarati riječi 
udivljenja. Odviše je očita ljepota ovoga bogoslužja koje izražava neizrecivo, 
Božanstvo i koje u crni život suklja čisti sjaj bijelog i ravnog plamena. Kako li je 
površna i siromašna umjetnost, kako li nam se čini ispraznom usporedimo li je s 
ovim uzvišenim pjevanjem, s ovim pjevanim biblijskim riječima, s ovim svetim 
tekstovima, s ovim molitvama tuge i izvanrednog veselja ... 82 


4 . 2 . Doprinos na liturgijsku obnovu u Hrvatskoj 

Ono što prvo trebamo istaknuti jeste to da Ivan Merz smatra liturgiju najboljim 
sredstvom obnove cjelokupne Crkve. Liturgija kao univerzalna molitva Crkve daje 
smisao cijelom našem životu i radu, a središnje mjesto je svakako sveta Misa. Nazvan 
apostolom liturgije Ivan Merz pošto je dugo vremena proveo u Parizu i doktorirao na 
temu utjecaja liturgije na francuske pisce, donosi obnoviteljski duh i zanos u Hrvatsku. 
Privatnim razgovorima, predavanjima, vatrenim člancima po raznim časopisima i na 
mnogo drugih načina poticao je sve, a napose članove katoličkih organizacija da se 
pridruže uzvišenim molitvama, što ih mole svećenici, posebno dok prisustvuju sv. 
Misi. 83 Mnogo prije Drugog vatikanskog sabora Merza donosi ideje koje će kasnije biti 
itekako važne u liturgijskoj refonni. Koliko je smatrao liturgiju važnom svjedoči i to da 
je centralnim događajem hrvatske književnosti smatrao objavu hrvatskog prijevoda 
Rimskog misala: 

Ima li što ljepše i plodnije nego li duševno proživljavanje crkvene godine? 
Crkvena liturgijska molitva imade prema tome veliko odgojno značenje i s 
potpunim pravom možemo reći, da je Rimski misal najpedagoškije djelo, što ga 
uopće imamo: on je pedagogija par excellence . 84 

Iz njegovih spisa vidimo koliko je bio zauzet da se neke stvari koje su već bile 
ustaljene promijene, gledajući tako reći očima Drugog vatikanskog sabora. Upravo zato 
ga i zovemo apostolom liturgijske obnove jer je na neki način nagovijestio ono što će 
doći tek sa saborom. Na tom području obnove on je imao jednu veliku širinu gdje je 
govorio o cjelokupnoj obnovi samog liturgijskog stava i razmišljanja. Tako možemo 


82 Ivan Merz. Sabrana djela. Književnost, Liturgija, Katolička akcija, ur. B. Nagy, str. 202. 

83 J. RADIĆ, Liturgijska obnova u Hrvatskoj, str. 136. 

84 Isto., str. 136. 

vidjeti da govori i o obnovi crkvenoga pjevanja. Crkveno pjevanje koje je dio tradicije 
Crkve ne smije se zanemariti jer svoje korijene vuče od samih početaka Crkve. Obnovu 
crkvenoga života i djelovanja ne moguće je provesti bez obnove i njegovanja crkvenoga 
pjevanja posebno gregorijanskoga kojeg je iznimno cijenio. U svojim promišljanjima 
prikazao je ljepotu i duboko značenje gregorijanskoga korala bez kojeg je latinska 
liturgija nezamisliva. Preveo je i komentirao uvod i neke dijelove Motu Proprio - de 
mušica sacra. Tra le sollecitudini, 85 te tako pokazao kako crkvena glazba mora imati 
svoje zasluženo mjesto unutar liturgije i života Crkve. Uvidjevši kako je u Hrvatskoj na 
neki način stavljena po strani umjetnička dimenzija crkvene glazbe trudi se preko svog 
rada u katoličkim društvima tu stranu osvijetliti i to uz pomoć kako smo vidjeli crkvenih 
dokumenata. U tu je svrhu Ivan prije smrti ostavio u rukopisu opsežnu radnju o glazbi 
uopće, o crkvenom pjevanju i o praktičnom orlovskom apostolatu s pomoću tog istog 
pjevanja. 86 Iako smatra gregorijansko pjevanje kao glavnim pjevanjem na liturgijskim 
slavljima ne bježi od pučkih popijevki koje su po njegovom sudu više prikladnije za 
neko izvanliturgijsko slavlje. U raznim člancima posviješćivao je ljudima osnovno 
značenje liturgije i svega što je povezano s njom. Tako govori o jakim liturgijskim 
vremenima, liturgijskome ponašanju i odijevanju, skladu između glazbe i liturgijskih 
odredaba, liturgijskoj reformi pape Pia X. itd. Ovako Merz piše o crkvenom pjevanju i 
važnosti pjevane mise: 

(...) Misa koju je služio naš Gospod Isus Krist na posljednjoj večeri bila je 
svečano pjevana, pontifikalna misa. I u prvim stoljećima kršćanstva misa je 
uvijek bila pjevana i narod je izmjenice pjevao sa svećenikom. Tiha je misa 
nastala tek poslije i dobro nam dolazi u današnjem užurbanom vremenu. Ipak, 
trebala bi nam biti draža pjevana, svečana misa jer odgovara dostojanstvu 
hrama Božjega i svečanih čina 87 

Njegova liturgijska promišljanja trebamo gledati u svjetlu Drugog vatikanskog 
sabora 88 jer ono što je on zastupao i na što je ukazivao doći će u etapama koncilske i 

85 M. ŠKARICA, Ivan Merz - promicatelj liturgijske obnove u Hrvatskoj, u: Pojava i značenje DRa Ivana 
Merza u Crkvi u Hrvatskoj, Simpozij prigodom 50. obljetnice smrti DRa Ivana Merza 1928. - 1978., 
Zbornik radova, Grafički zavod Hrvatske - Zagreb, Zagreb, 1979.g., str. 44. 

86 D. KNIEWALD, Sluga Božji Dr Ivan Merz, str. 262. 

87 Ivan Merz. Sabrana djela. Književnost, Liturgija, Katolička akcija, ur. B. Nagy, str. 308. 

88 Drugi vatikanski sabor: 1962. - 1965. 

pokoncilske obnove. Ako gledamo u perspektivi budućnost Merzova promišljanja 
trebamo promatrati kroz prizmu konstitucije o svetoj liturgiji 'Sacrosanctum Concilium' 
gdje možemo vidjeti neke dodirne točke zbog kojih se Merza i smatra apostolom 
liturgijske obnove u Hrvatskoj. Prvo trebamo spomenuti nekoliko njegovih ideja s 
kojima se ne možemo složiti. Merz je bio pod jakim utjecajem dom Guerangera i 
podržavao je neke njegove ideje, koje se poslije Drugog vatikanskog sabora i 
pokoncilskih odredbi ne mogu nikako zadržati. 89 Prvotno je Merz zastupao tezu da bi 
liturgija trebala biti na narodnom jeziku jer bi ju tada svi razumjeli i mogli bi 
sudjelovati, a zatim nakon što potpada pod ovaj utjecaj mijenja mišljenje i smatra daje 
latinski jezik jedini jezik koji se treba koristiti u liturgiji jer je on dio svete Tradicije. Ne 
možemo posve prihvatiti ni njegovo promatranje liturgije kao umjetnosti 90 , kao ni 
njegovo mišljenje da se može razmatrati tokom euharistije. Njegovo meditativno pisanje 
o crkvenoj godini i njezinom smislu i boljem razumijevanju također danas ne možemo 
do kraja prihvatiti ni usvojiti. Naravno, treba istaknuti i one njegove ideje koje su 
snažno prisutne i u postavkama Drugog vatikanskog sabora. Ako bi smo susljedno 
pratili konstituciju „Sacrosanctum Concilium“ i Merzova promišljanja onda bi smo 
uvidjeli njihove zajedničke stvari. Merz govori o Crkvi kao mističnom tijelu Kristovu u 
kojoj se nastavlja spasenje svih ljudi upravo po liturgiji jer je ona najsavršeniji oblik 
molitve. On na vrlo skladan način govori daje ova liturgija već predokus one nebeske 
liturgije, a liturgija kao molitva savršen je način zajedničke molitve kojoj daje prednost 
pred onom osobnom molitvom. 

Merz naglašava potrebu liturgijskog odgoja svećenika, članova katoličkih 
organizacija i svih vjernika, da bi mogli živjeti s Crkvom po liturgiji. 91 Ako bi smo 
pogledali konstituciju onda bi smo mogli vidjeti kako ona daje posve slične odredbe o 
fonnaciji svećenika i svećeničkih kandidata. 92 On liturgiji vidi i kao pomoć pri 
pastoralnom radu i odgoju vjernika gdje ljudima treba kroz liturgiju približiti osnovne 
temelje vjere. Već smo spomenuli naglašavanje crkvenoga pjevanja, redovite svete 
pričesti te odgoja vjernika laika u moljenju časoslova kao jedinstvene molitve Crkve. 
Možemo zaključiti da je Ivan Merz specifična osoba u našem modemom katoličkom 


89 M. ŠKARICA, Ivan Merz — promicatelj liturgijske obnove u Hrvatskoj, str. 45. 

90 Isto., str. 45. 

91 Isto., str. 47 

92 Usp. SC 14 - 19 

liturgijskom pokretu. Sve ovo je on postigao jer je znao ići naprijed, neustrašivo širiti i 
braniti svoje ideje i poglede, i onda kada to nije bilo lako, kad je nailazio na zapreke, na 
nerazumijevanje, na protivljenje; ali on je uspio nadvladati sve to, u stvari odričući se 
samoga sebe. 93 


4. 3. Utjecaj liturgije na francuske pisce 
4. 3.1. Victor Hugo 

Poseban interes u životu Ivana Merza činilo je zanimanje za francuske pisce i 
tragove liturgije u njihovim djelima stoga on svoju disertaciju i piše na temu 'Utjecaj 
liturgije na francuske pisce'. Pošto bi bilo preopširno za ovaj rad obraditi sve pisce koje 
je on proučavao ograničili smo se na nekoliko, a prvi u nizu je poznati francuski 
književnik Victor Hugo. Ono što prvo moramo reći za njega jeste da je on protivnik 
liturgije i kao filozof odmiče se od liturgijske estetike i svega što je povezano sa 
obredom. No njegovo zanimanje za srednji vijek i vjerski odgoj u mladenačkim i 
dječačkim danima odaju književnika koji je ipak potpao pod utjecaj liturgijske estetike. 
Iako kod njega postoji naznake utjecaja liturgije kao što ćemo i vidjeti ipak ga Merz 
smješta u grupu književnika antiliturgičara. Dokaz nam je to da u velikom broju djela 
koje je ostavio iza sebe liturgija ne zauzima veliki prostor u njegovom opusu. Merz je u 
svojoj disertaciji obradio neke od njegovih djela gdje je uočio da se u njegovom stilu 
otkriva utjecaj liturgije: 

Njegov pjesnički stil često dokazuje da je mnogo puta, makar i nesvjesno, bio 
pod utjecajem liturgijskog pjesništva. Nisu kod njega rijetki izrazi kao „sijali su 
idući “ (Ps 125, 5) ,,a ja crv sam na kamenu “ (Ps 21, 7). Susrećemo u La 
Legende des siecles (Legenda vjekova) aluzije na druge liturgijske obrede: na 
posvećenje kralja, na misu, na gregorijansko pjevanje i tako dalje. 94 

Kao što smo već rekli Hugo se trudio kako Merz kaže liturgiju iskoristiti u 
kontekstu naglašavanja pjesničkih efekata posebno osjećaja straha i nevolje. Njemu je 
liturgija poslužila da izvrsno prikaže najdramatičnije detalje svojih djela, surove stvari 
svojih likova. Chateaubriand je to uspješno pokušao u svom Reneu, a Victor Hugo će to 

93 M. ŠKARICA, Ivan Merz — promicatelj liturgijske obnove u Hrvatskoj, str. 49. 

94 Ivan Merz. Sabrana djela. Utjecaj liturgije na francuske pisce, Zlatna knjiga, Ti i ona, Junački život sv. 
Ivana od Arke, Razni članci, ur. B. Nagy, str. 36. 

učiniti u Notre Dame de Pariš i u Lucrece Borgia. 95 Na neki način mogli bi smo reći da 
je Hugo zloupotrijebio liturgiju i kršćansko poimanje mistike da bi svojim 
romantičarskim likovima udahnuo pjesnički duh koji liturgija posjeduje. Na vrlo spretan 
način je uklopio katoličku liturgiju u duh romantizma. 96 On citiranjem molitava i 
psalama pobuđuje kod čitatelja osjećaj strave i napetosti. Navest ćemo primjer iz djela 
Notre Dame de Pariš gdje se upravo vidi to naglašavanje napetosti s pomoću liturgije: 

Kyrie eleison, rekoše svećenici što su ostali pod nadvratnim lukom. Kyrie 
eleison, ponovi svjetina onim žamorom koji zapljuskuje sve glave poput buke 
uzburkanog mora. Amen, reče arhiđakon. Okrenu leđa...vidjelo se kako 
nestaje...pod zamagljenim lukovima katedrale, a njegov zvonki glas postupno se 
gasio u koru pjevajući ovaj stih očaja: 'Omnes gurgites tui et fluctus tui super 
me transierunt...' (Svepoplave tvoje i valovi oboriše se na me. - Jona 2, 4 ). 97 

U svom dijelu Lucrece Borgia na vrlo mogli bi smo reći perfidan način Hugo 
kroz liturgijsko pjevanje, obred sprovoda ili procesiju redovnica koje polaze na molitvu 
kod čitatelja pobuđuje osjećaj strave i osobnoga straha. Tako na primjeru redovnica on 
pomoću njihova načina života i redovničkog odijevanja pokušava dočarati svojim 
čitateljima svu surovost drame i događaja gdje ubacuje još i neke liturgijske čine kao što 
su zvona kapelice, zvuk harfe ili mistična molitva redovnika u korovima. Oni pjevaju 
zloslutnim tonom i tužnim glasom: De profundis clamavi ad te, Domine (Iz dubine 
vapijem k tebi. Gospodine, Ps 130). 98 Ono što je vrlo zanimljivo i na neki način što 
dokazuje to da je Hugo zapravo prezirao liturgiju i koristio ju samo kao puko sredstvo 
jeste to da on spaja profane događaje sa liturgijskim obredima koji su sveti čini. U 
predgovoru svoje drame Lucrece Borgia Hugo ovako kaže: 

On (pjesnika) uvijek će rado učiniti da se pojavi mrtvački lijes u dvorani banketa 
ili molitva za mrtve kroz refrene orgije... Dopustit će katkada da razuzdani 
karneval zapjeva na sav glas naprijed na sceni, ali će mu on doviknuti s drugog 
kraja kazališta: memento quia pulvis est (sjeti se da si prah). 99 


95 Isto., str. 36. 

96 Usp., Isto., str. 39. 

97 Isto., str. 37. - 38. 

98 Isto., str. 38. 

99 Isto., str. 38 

Ono što je bito za naglasiti jeste da razlika između Huga i Claudela u upotrebi 
liturgije kao književnog izričaja jeste u tome da Hugo želi samo s pomoću nekih 
liturgijskih čina pobuditi kod čitatelja osjećaj straha i užasa dok kod Claudela liturgija 
zauzima središnji dio radnje odnosno postaje aktivni element cjelokupnog djela što 
ćemo vidjeti kada se kratko osvrnemo na njega. Hugo upotrebljava liturgijske elemente 
ali ne dozvoljava da mu liturgija kroji radnju niti da ona postane nositeljica radnje. 


4. 3. 2. Paul Claudel i Emile Zola 

Paul Claudel kao drugi u nizu ove naše studije također postaje predmetom 
zanimanja Ivana Merza. Zaljubljenik u Srednji vijek i čovjek duboke umjetniče duše 
otkriva u katoličkoj liturgiji umjetnost koja će promijeniti njegov život. Za proučavanje 
njegova liturgijskog shvaćanja bitna su nam tri izvora kako nam navodi Merz: opis 
obraćenja, knjiga R. P. Tonquedec te njegova podrobna studija o La Messe de La - Bas 
(Misa tamo dolje). 100 Iznijet ćemo samo nekoliko elemenata koji su sržni da bi smo 
dobili sliku o tome što je za njega liturgija i kako se njome koristi. Prvo što moramo 
spomenuti jeste da je on doživio duboko obraćenje i postao kršćanski pjesnik i to uz 
pomoć liturgije koja mu je otvorila vrata kršćanstva. Prvotno za njega je liturgija imala 
samo afektivni karakter tj., utjecala je na ljudske osjećaje, a nakon što ga je duboko 
potresla u duši uzrokovala je potpuno obraćenja njegova srca. U religioznim pjesmama i 
obredima gledao je veličanstvenu umjetnost koja je u njemu pobuđivala divljenje: 

Sve sam nedjelje provodio u Notre - Dame, a išao sam tamo što sam više mogao 
i preko tjedna... sveta drama odvijala se preda mnom jednim tako 
veličanstvenim sjajem koji je nadilazio sva moja zamišljanja. Ah! Nije to bio 
jadni govor nabožnih knjiga. Bijaše to najdublja i najveličanstvenija poezija, 
najuzvišeniji čin kakvi su ikad bili povjereni ljudskim bićima. (...) Čitanje službe 
za Mrtve i one Božične, prizori obreda Velikog tjedna, uzvišena pjesma 
Exultet, 101 kraj kojega mi najzavodljiviji Sofoklovi i Pindarovi stihovi izgledaju 


100 Usp. Ivan Merz. Sabrana djela. Utjecaj liturgije na francuske pisce, Zlatna knjiga, Ti i ona, Junački 
život sv. Ivana od Arke, Razni članci, ur. B. Nagy, str. 154. 

101 Hvalospjev uskrsnoj svijeći koji se pjeva na Veliku subotu u Vazmenom bdijenju! 

dosadni, sve me je to lomilo poštovanjem, radošću, zahvalnošću, kajanjem i 
dubokim klanjanjem. 102 

Claudel vidi u umjetnosti i poeziji tragove božanskoga, a pri tome mu pomaže 
liturgija koja mu otvara oči. Smatrajući da cjelokupni kozmos participira na liturgijskim 
obredima, većina njegovih pjesama nastala je nakon što se vratio sa neke službe. 
Njegovi najljepši stihovi nastali su nakon što se vratio s molitve časoslova ili s pričesti 
jer je upravo tada pod utjecajem liturgijskih obreda bio ispunjen liturgijskom 
umjetnošću. Iznimno mu je bilo važno u svojim djelima naglasiti u kojem liturgijskom 
vremenu se nalazi jer u tome liturgijskom ozračju je i stvarao svoja djela. Pišući svoja 
djela u pamet mu uvijek dolaze sjećanja na svete obrede, svećenika i poslužitelje koji 
sudjeluju, liturgijsko posuđe i slike te brojne druge stvari koje su dio liturgije: 

Božji anđeo jednom godišnje ode po zlatni ciborij na oltaru i uputi se prema 
pokojnom puku. Poput svećenika obučena u zlatnu misnicu pred kojim ide akolit 
sa svijećom prema pričesnoj klupi. S ciborijem posve punim i prepunim naših 
dobrih djela koje je Bog posvetio našim molitvama, našim mrtvljenjima i 
izmoljenim krunicama i prikazanim misama. 102 

Euharistija je za njega vrhunac i središnja točka prema kojoj svaki čovjek treba 
težiti ako želi već sada okusiti vječnost, a liturgija koja ima svoj vrhunac upravo u 
euharistiji može potpunoma obnoviti čovječanstvo. Istina i zapovijedi sadržane su 
upravo u liturgijskim molitvama i euharistiji te svim ostalim sakramentima, a Sveta 
misa je za njega zvijezda vodilja kroz život. Liturgija za njega kao lirskog pjesnika koji 
kroz svoja djela i pjesme iznosi svoj duhovni život postaje ključem za razumijevanje 
cjelokupne stvarnosti i ona će mu pribaviti ono nedohvatljivo kako nam prenosi Ivan 
Merz: 


Upotrebom liturgije pokazao je da fatum nije jedina izvanzemaljska stvarnost; 
da stvarnosti koje obično označujemo riječima 'tajanstvene sile', jer nemamo 
točnijeg izraza, nisu tako jednostavne kako se čini na prvi pogled. Claudel je 
pokazao uvodeći liturgiju u područje svoje umjetnosti da te tajanstvene sile 
obuhvaćaju veliki svijet do tada gotovo neistraženih različitosti i bogatstava. 


102 Isto., str. 155. 

103 Isto., str. 157. 

Uzročnost veličanstvenih i predivnih zakona toga svijeta nije ništa manje istinita 
ni manje stvarna, iako se često čini da ti zakoni lebde pod nekim jedva prozirnim 
velom. 104 

Emile Zola iako izrazito protuliturgijski pisac ipak je pronašao svoje mjesto u 
mislima i djelima Ivana Merza. On se protivi obredima bogoštovlja ali ne i izvanjskim 
manifestacijama religije koje za njega postaju izvor inspiracije i nadahnuća. Tako on u 
svojim djelima Lourdes i Rome 105 opisuje različite procesije, obred Bolesničkog 
pomazanja kao i jednu misu koju je sam papa služio u bazilici sv. Petra. Ono što 
možemo reći da on nije imao neko liturgijsko znanje i vjerojatno se koristio nekim 
obrednikom pogotovo kad je opisivao obred bolesničkog pomazanja. Ne upušta se u 
neku estetsku analizu liturgijskih čina niti se trudi prenijeti točno neki sveti tekst, nego 
želi samo prikazati jedan isječak svoga života i to kroz neku liturgijsku formu. Moramo 
shvatiti da njegovi liturgijski opisi i tekstovi pokazuju čovjeka koji ima latinsku kulturu 
i koji s ovima želi prikazati i svoja filozofska uvjerenja. Njemu liturgija služi samo kao 
sredstvo da napada Katoličku crkvu i da uspije prikazati bezvrijednost liturgijskih 
obreda: 


Tvrdeći otvoreno da je Katolička crkva najodvratnija ustanova koju podnosi 
ljudski rod suvremenog doba nije ništa čudno što liturgijski opisi kod Zole odaju 
njegove vlastite osjećaje gnušanja i odbojnosti. S druge strane duša ovoga pisca 
nadarena snažnim talentom bila je u isto vrijeme odviše prožeta latinskom 
kulturom i vrlo osjetljiva prema izričajima ljepote da bi uspio potpuno ugušiti 
sve usklike oduševljenja obzirom na liturgiju. 106 

U pojedinim njegovim tekstovima vidimo njegovo divljenje spram liturgije no 
većinom prevladava ogorčenost i antipatija prema tome, a onda konkretno i prema 
samoj Crkvi kao institucija. Ivan Merz nam svjedoči kako Zola iako pisac koji 
upotrebljava liturgijske izraze ipak to koristi samo da bi otkrio svoje osjećaje odbojnosti 
prema Crkvi, a pogotovo religioznim manifestacijama i svečanostima: 


104 Isto., str. 164. 

105 Isto., str. 181. 

106 Isto., str. 183. 

Bijaše to povorka negdašnjih svečanih proslava, križ i mač... sav papinski dvor 
u ljubičastoj svili, kardinali u cappa magna 107 ogrnuti grimizom, idući dva po 
dva, široko jedan od drugog, svečano. Njegova Svetost bijaše odjeven u svetu 
odjeću: amikt, alba, štola, bijela misnica i bijela mitra, sve obogaćeno zlatom, 
dva dara... izvanredna sjaja... Bijaše to... Bog kojemu se kršćanstvo klanjalo. 108 

Za Emila Zolu su svečanosti koje Crkva upriličuje samo povratak na poganske 
običaje i svečanosti pogotovo one rimske. On je liturgijske ceremonije iskoristio kao 
sredstvo promoviranja protukatoličke filozofije i Katoličke crkve općenito. Njegovo 
liturgijsko shvaćanje sadrži naprotiv neku vrstu konačnog proizvoda dvostruke 
mješavine: prirođena sklonost za ljepotu vanjštine ujedinjenu s materijalističkom 
doktrinom. 109 


4. 3. 3. Balzac i Flauber 

Ivan Merz Balzaca stavlja u skupinu indiferentnih pisaca spram liturgije zato što 
se on u svojim djelima liturgije dotiče samo na površinskoj razini tj., ne ulazi dublje u 
smisao same liturgije nego bilježi samo izvanjske pojedinosti koje ga okupiraju. U 
svojem romanu Le Cure de Village - Seoski župnik 110 on prikazuje liturgiju kao onu 
koja duboko utječe na seoski život. Liturgija tako po njemu prati život jednog čovjeka 
na selu od njegova rođenja pa sve do smrti i daje smisao i snagu u teškim životnim 
prilikama. Ono što je vrlo zanimljivo jeste da Balzac bilježi kako liturgija ne mijenja 
čovjeka samo duhovno nego on doživljava i fizičku preobrazbu: 

Kada je buran osjećaj izbio u Veronike, to religiozno ushićenje kojem je bila 
predana kad je išla na pričest, moralo se pokazati među živim osjećajem mlade i 


107 Cappa magna (veliki plašt) je ogrtač ili plašt s velikom kukuljicom i dugačkom povlakom (cauda = 
rep), koju iza prelata nosi poseban niži poslužnik. Služi kao korsko odijelo kojim se služe kardinali, 
patrijarsi, nadbiskupi, biskupi i viši prelati. Kardinali nose redovno crvenu boju, a u korizmi u znak 
žalosti ljubičastu. Svi ostali nose uvijek ljubičastu, a kardinali, biskupi i prelati, koji pripadaju nekom 
crkvenom redu, kojemu je vlastita neka naročita nošnja, nose cappa magnu u boji nošnje svoga reda. Kao 
poseban privilegij, neki prelati na njoj preko ramena nose krzno hermelina. Vidi: 
http://tradicionalnamisa.com/liturgijska-ruho (2015 - 6 - 21) 

108 Isto., str. 187. 

109 Isto., str. 188. 

110 Isto., str. 235. 

nevine djevojke. Činilo se da je neko unutrašnje svjetlo izbrisalo svojini zrakama 
ožiljke malih kozica. Svjetlo i čisto lice njezina djetinjstva ponovno se javilo u 
svojoj prvotnoj ljepoti... Veronika je na nekoliko trenutaka bila izmijenjena. 111 

Liturgija za njega ima moć da pedagoški ljude odgoji pogotovo ljude koji žive 
na selu i kojima je crkva jedino mjesto okupljanja. Veliku važnost on pridaje i estetici 
koju primjećuje u liturgiji posebno kad opisuje lijepo ukrašene oltare i skladnost 
liturgijskoga prostora. Na taj način liturgija može utjecati na druge umjetnosti posebice 
kiparstvo, slikarstvo ili minijaturnu umjetnost što je isto jedna važnost liturgije i 
liturgijskoga prostora koji daje inspiraciju. Ljepota i sklad liturgije može u čovjeku 
pobuditi osjećaje koji dovode do obraćenja tako da on vidi smisao liturgije i u ovome 
aspektu. Naravno treba obratiti pozornosti i na to da je on svoj roman pisao u razdoblju 
kada je liturgija u francuskoj dosegnula svoj najniži stupanj dekadencije i kada su 
upravo ljudi sa sela uspjeli uščuvati lijepe obrede koji su bili dio naroda. Također vrlo je 
bitno spomenuti kako on liturgiju, iako ne cjelovito stavlja i u kontekst psihologije 
svojih likova. Ono što, međutim treba pohvaliti u njegovu djelu jest to da je 
neusporedivom pravednošću i oštroumnošću ustanovio duboki utjecaj koji je liturgija 
imala na određene kategorije francuskoga naroda u doba restauracije. 112 

Flaubert odlazi malo dalje od svog prethodnika Balzaca i ne ostaje samo na 
pukim liturgijskim detaljima nego u prodire dublje u duhovni život svojih likova i 
otkriva nam utjecaj liturgije na njih same. On vrlo realistično i psihološki analizira 
liturgijske detalje koji se kriju u pozadini pojedinih osoba, a posebno je to vidljivo u 
djelu Madame Bovary. Treba dakle analizirati prema Merzu Flaubertovo djelo s dva 
vidika: treba u njemu najprije istaknuti vještinu realističke dokumentacije pa zaključiti s 
nekoliko primjera izvađenih s psihološkog područja. 113 Ono što možemo zamijetiti u 
ovom djelu jeste da on pokušava vrlo točno opisati sadržaj pojedinih obrednika, 
posebno u ovom slučaju obreda bolesničkog pomazanja: 

Bijaše na radnom stolu, pokrivenom bijelim stolnjakom veliko raspelo, između 
dva svijećnjaka koji su gorjeli... svećenik se diže da uzme raspelo... Zatim 
izgovori Misereatur i Indulgentiam, umoči svoj desni palac u ulje i otpoče 


111 Isto., str. 237. 

112 Isto., str. 238 

113 Isto., str. 239. 

pomazanje: najprije po očima, koje su toliko požudno željele sve zemaljske 
naslade, zatim po nosnicama, što su pohlepno udisale blage povjetarce i 
ljubavne mirise, zatim usta, koja su se otvarala na laž, koja su stenjala od 
oholosti i klicala u pohoti; zatim po rukama, koje su uživale u ugodnim 
doticajima i napokon po stopalima nogu, tako brzim nekoć kad su trčale za 
utaženjem svojih želja... Svećenik čak tumači gospođi Bovarv da Gospodin, 
katkada, produžuje život osobama kad smatra da je prikladno za spasenje... 114 

Možemo zaključiti daje autor dok je pisao ovo djelo sigurno ispred sebe imao 
ovaj obrednik ili neki priručnik pomoću kojega se služio jer nije mogao ovako 
vjerodostojno prenijeti sadržaj obreda. Bio je poznavatelji i Svetoga pisma jer se vrlo 
vješto koristi knjigom Otkrivenja da bi naglasio liturgijsko iskustvo gospođe Bovary. 
Ono što možemo zamijetiti jeste da on nije baš bio dobar u prikazivanju realističkih 
detalja pojedinih liturgijskih obreda zbog svojeg osobnog vjerskog neiskustva ah je zato 
vrlo dobro uspio upravo na polju religiozne psihologije. To je zapravo bogatstvo i 
veličina njegova jer nam je vrlo lijepo prikazao religioznu dimenziju svojih likova koji 
su onda i liturgijski obojeni. Tako nam donosi prikaz duhovnoga stanja Madame Bovary 
poslije same pričesti: 

Madame Bovarv nakon što se pričestila vjerovala je da čuje u dalekim 
prostorima pjesmu serafskih harfi i da vidi u plavom nebu na zlatnom prijestolju 
usred svetaca koji drže zelene palme Boga Oca u sjajnom veličanstvu kako na 
jedan njegov znak silaze k zemlji anđeli platnenih krila. 115 

Ovih nekoliko kratkih isječaka pokazuje nam svu ljepotu francuske književnosti 
koja je prožeta i liturgijskim detaljima te nam potvrđuje istinitost povijesti književnosti 
o velikom književniku Flaubertu, a sve to u riječima Ivana Merza. Mišljenje koje smo 
iznijeli o njegovu djelu s liturgijskog stajališta pokazalo je pisca koji se zbog svojeg 
zvanja smatra obveznim na savjesnu točnost u proučavanju detalja u isto vrijeme 
realističnih i psiholoških. 116 


114 Isto., str. 240. 

115 Isto., str. 242. 

116 Isto., str. 242. 

Zaključak 

Prolazeći samo kroz natruhe života Ivana Merza te posebno njegovih 
promišljanja o životu, Crkvi i liturgiji možemo upoznati snagu i veličinu čovjeka koji je 
cijeli svoj život posvetio Crkvi. Kao ponizni radnik u vinogradu Gospodnjem vjerno je 
širio duh katoličke vjere u povijesnim okolnostima i prilikama koje nisu bile nimalo 
lake. Apologetski je branio stavove Crkve i vjerno se zauzimao za napredak i razvoj 
društvenog, kulturnog i vjerskog života u Hrvatskoj. Vjerno je pratio i išao u korak s 
vremenom te uvijek spremno odgovarao na izazove koji su bili stavljeni pred njega. 
Njegova liturgijska promišljanja koja su, prethodeći Drugom vatikanskom saboru bila 
svojevrsna anticipacija njegovih odluka, utjecala su na liturgijsku obnovu u Crkvi u 
Hrvata tako da ga s pravom možemo nazvati liturgijskim obnoviteljem. Svojim djelima 
Ivan Merz pokazao je što liturgija znači vjerniku i koje mjesto treba imati u njegovu 
vjerničkom životu. 

Inspiriran francuskim piscima i njihovim djelima, on liturgiju počinje shvaćati 
puno dublje i sadržajnije. Temeljeći se na djelima Claudela, Hugoa, Balzaca i dr., 
pokušao je prikazati ljepotu katoličke liturgije te ukazati na krive konstatacije pojedinih 
autora koji su kroz liturgiju nastojali negativno prikazati Crkvu i njen utjecaj na društvo. 
Merzov sakramentalni i liturgijski život može biti uzor današnjim mladim ljudima, 
posebno intelektualcima koji tragaju za Bogom. Ljubeći Crkvu svjedoči kako je moguće 
spojiti laički život i rad te trajno ostati povezan sa Crkvom i vjerničkim životom. 
Čovjek širokih vidika svjedoči da je život za ideale moguć, ali jedino uz trajnu 
povezanost sa Isusom Kristom koji je izvor i trajno nadahnuće svakom vjerniku koji ga 
traži. 

